text:
Supertormento Sandy a drenta Merca causando diez morto
ORANJESTAD(AAN)– Henter mundo tabata den espectativa ayera pa mira kico lo pasa na Merca cu yegada di Supertormento Sandy.
Ayera anochi e Supertormento a dal den costa di New Jersey cu bientonan di 80 miya pa ora treciendo olanan record di 4 meter halto riba New York y a pone tambe e campaña presidencial riba un pauze.
Por lo menos diez hende a muri y na New York mas o menos 3.1 miyon hende a keda sin coriente y na Manhattan 250 mil hende sin awa ni coriente.
Net prome cu e tormento a yega tera el a wordo reduci di horcan pa tormento pero a keda cu bientonan di forza di horcan. E mortonan a cay na New Jersey, New York, Maryland, Pennsylvania y Connecticut.
Police na Toronto a bisa cu un muher a wordo mata pa un borchi di propaganda cu a los y cay riba dje. E foto ta di brug di Manhattan den seccion Dumbo di Brooklyn over di careteranan inunda ayera anochi.


c: text/html

text:
Departamento di Enseñansa Aruba cu informacion importante di Arubalening
ORANJESTAD (AAN): Departamento di Enseñansa Aruba (DEA) ta haci un yamada na tur esnan cu ta desea di cuminsa cu un estudio cu financiamento di Gobierno na aña escolar 2013/2014, pa aplica pa Arubalening no mas tarda cu diabierna dia 7 di december proximo.
Download Foyeto di Informacion y Formulario di Aplicacion for di nos website
Pa aplica pa Arubalening mester haci uzo di e formulario di aplicacion cu ta obtenibel riba e website Enseñansa Aruba na www.ea.aw. Riba dicho website por haya informacion relaciona cu studiamento, financiamento di estudio y guia pa scoge estudio.
Tambe por haya mas informacion di e procedura di aplicacion, condicion pa bin na remarca, e sumanan di e prestamo, e duracion, finalisacion y pago di e prestamo.
Acudi na nos website y busca Arubalening na letter A den e alfabet menu. Aki lo por download e foyeto di informacion y formulario di aplicacion.
E peticion pa un prestamo pa estudio mester keda entrega na seccion “Studiefaciliteiten” di Departamento di Enseñansa Aruba. E seccion aki ta ubica riba e prome piso den ex edificio di Codemsa na Cumana 69. Pa cualkier pregunta por tuma contacto cu email arubalening@ea.aw.
Facebook: Departamento di Enseñansa Aruba tambe ta activo riba Facebook. Aki regularmente nos ta publica informacion relaciona cu buscamento di kamber, firmamento di contract, informacion relaciona cu seguro, momento di uitschrijving y otro informacion cu ta relevante y importante pa esnan cu ta aplica pa Arubalening. Pues ta conseha tur esnan cu ta aplica pa Arubalening pa like nos facebook page facebook.com/educationaruba pa keda na altura di tur informacion.
Aruba College Fair: Departamento di Enseñansa Aruba tambe lo ta presente durante e Aruba College Fair diabierna y diasabra 9 y 10 di november, pa duna informacion di Arubalening y contesta tur e preguntanan cu por tin.
Ultimo fecha pa aplica pa un prestamo pa estudio. Ta enfatisa cu e peticion pa un prestamo pa estudio mester ta entrega no mas tarda cu diabierna dia 7 di december 2012 na Departamento di Enseñansa Aruba. Tur peticion cu drenta despues di dia 7 di december 2012 lo tin un ingangsdatum di 1 januari 2014. Ta pidi tur studiante pa por fabor tuma bon nota di esaki

robotstxt: allowed

filter: keep


text:
Castigo di 26 dia duna na homber acusa di horta Spam y Lechi
ORANJESTAD(AAN): E sospechoso F.J.V mester a presenta dilanti di huez na corte di prome instancia Diahuebs, door cu el a wordo acusa di ladronicia di blekinan di lechi y/of spam den un supermercado riba 26 di October 2014.
Banda di esaki el a wordo acusa di ladronicia den un otro supermercado di bebida sterki riba 27 di October 2014.
E acusado no a presenta na corte, pero e caso a wordo trata.
Fiscal a indica cu den ambos caso propietario di e supermercado a gara e ladron ‘con la mano en la maza’ y el a admiti cu el a horta e articulonan.
Den e caso di hortamento di e lechi y spam, e acusado a bisa polis cu e tabata tin hamber y e no tabata tin placa.
Fiscal a indica cu e acusado a yega di haya un castigo na Hulanda caba pa mesun tipo di crimen.
El a exigi contra F.V un castigo igual na e 26 dianan cu el a sinta caba den detencion preventivo.
Huez na final a bisa cu aunque cu e ta haya 26 dia un castigo un tiki halto pa e crimen, ya e persona a sinta caba, pues el a bay di acuerdo cu exigencia di fiscal y a condena F.V na un castigo igual na e 26 dianan cu el a sinta caba.


text:
September 26, 2014 / Lokal
...Awor ku Cornelius de Weever a bula waya i forma ku UPP...
Eks promé minister Maria Liberia Peters ta haña... DISKUSHON SIN SENTIDO RIBA KANDIDATURA DI MR. SUZANNE CAMELIA-RÖMER komo miembro di Komishon di Evaluashon di Leinan Hudisial di Konsenso
...Wendy Calmes: Ainda tin diferensia opinion
...Dirigente sindikal Vilchez...
...Alumno i dosentenan Kolegio Maria Auxiliadora...
DI DOS I ULTIMO PARTI DI BUSINESS CENSUS 2014 A KUMINSA
...despues ku ayera mainta miembronan a aprobá pakete...
APERTURA EKSPOSISHON “MODERN TIMES” DI E ARTISTA KUBANO AHMED GOMEZ
© 2013-15 Extra - Notisia di Korsou


text:
Mucha a keda su so bandona na school pa 8 ocho ora largo!
8’or di anochi a bati y ningun hende a presenta na school pa busca e criatura!
ORANJESTAD (AAN): Un caso hopi lamentable a sosode Diamars na un school di Aruba.
Bo por imagina cu un mucha cu a bay school for di 7:45 am. School a caba 1’or di atardi y ainda pa 8’or di anochi e mucha tabata wardando su mayornan?
Esaki ta loke a sosode diamars ora cu un mucha di entre 6 y 11 aña a keda su so te 8’or di anochi na Colegio Conrado Coronel na Primavera wardando riba su mayornan.
Ta e hendenan cu a bay Zumba na e school aki a bin topa e criatura. E personanan aki hopi conmovi te hasta a colecta placa pa asina por a cumpra cuminda pa e criatura ya cu el a bisa cu tin hamber.
Polis a ser poni na altura y a presenta na e sitio y a hiba e mucha cas. E les mes di Zumba te hasta a cuminza laat ya cu esnan cu ta haci Zumba mester a warda yegada di polis y pa asina acompaña e mucha cu sigur a pasa den un rato (oranan) masha horible mes e dia aki.
E instancia concerni mes pa proteccion di mucha, esta Voogdijraad ningun momento no a worde poni na altura di e sucedido. Tampoco e instancia cu ta trata cu victima.
Na su lugar, pakico tampoco cabezante of docentenan of esun cu ta cera e porta di school no a yama e mayornan y puntra nan kico a pasa cu nan no a busca e mucha? Pakico no a yama polis mesora of Voogdijraad pa asina cuminza cu un procedura y asina haya sa kico a pasa y di con ningun hende a bay school pa busca e mucha aki.
Si no ta pa e personanan aki cu a yega les di zumba, e mucha lo a keda eynan henter anochi su so coriendo risico pa algo mas terible ainda pasa cune.
Sigur esaki lo ta un trauma pa e mucha aki cu inocentemente a confia su mayornan of personanan encarga pa pasa buske ora les caba merdia.
Ta hopi lamentable cu e mayor (nan) di e mucha no a haya un scual pa su acto di negligencia y barbarie cometi contra di un mucha inocente.


text:
Archivo di April, 2014
ORANJESTAD (AAN): Pa prome biaha Aruba, mescos henter Reino, a celebra Dia di Rey. E ocasion a keda reconoce diasabra ultimo cu un ceremonia protocolario riba Wilhelmina Park na Oranjestad. Aki tabatin diferente di e elementonan tradicional cu cual e fecha anual ta keda conmemora manera desfile di gruponan di scouting, hisamento di bandera y entrega di Copa Hubenil Gobernador Felipe B. Tromp.
E distincion cu ta reconoce hobennan cu ta destaca riba tereno deportivo of comunitario, a scoge Steven Max Lageveen kende ta practica windsurfing y ta exitoso na nivel local, regional y mundial. E tin 8 aña ta windsurf entrenando tur dia pa su competencianan. E hoben tabata compaña pa su mayornan y ruman pa e ocasion memorabel aki.
Minister Otmar Oduber
ORANJESTAD (AAN): Dialuna mainta Minister Otmar Oduber tabata presente na Cas di Cultura pa mira e documentario ‘A Royal Affair’. Ta trata aki di un produccion local realiza pa Rebecca Roos y cu ta enfoca riba e relacion di Aruba cu Hulanda den cuadro di e 200 aña di Reino Hulandes.
Presente na e momento special aki tabata Gobernador Fredis Refunjol, Presidente di Parlamento, coleganan Minister, invitadonan y hobennan di school, unda cu e sala completo por a disfruta di un gran produccion local.
Minister Michelle Hooyboer na directiva di SIMAR
ORANJESTAD (AAN): Na school tur dia ta siña e alumnonan cu mester dialoga mas, mester ta sincero y habri cu otro. Ta net lo contrario e sindicato cu ta representa e docentenan ta haciendo awor, door di participa na un manifestacion y invita e Minister den prensa.
Riba dje, purba insinua cu e sindicato ta masha preocupa cu desaroyonan den enseñanza, siendo cu casi semanalmente tin reunion cu e sindicato y nunca a expresa dicho preocupacionnan!
Minister Michelle Hooyboer-Winklaar
ORANJESTAD (AAN): Na Cas di Cultura a tuma luga e première di e documentario ‘A Royal Affair’, un produccion di Rebecca Roos y ehecuta bao encargo di Gobernador Fredis Refunjol.
E tremendo trabao aki ta den cuadro di 200 aña di Reino Hulandes y e papel cu Aruba a hunga den esaki. Aki varios invitado a yega pa presencia e lansamento, entre nan Gobernador di Aruba Freddis Refunjol, Ministernan Mike Eman, Michelle Hooyboer-Winklaar, Minister Dr. Alex Schwengle, Minister Drs. Paul Croes y Minister Otmar Oduber como tambe Presidente di Parlamento Marisol Lopez-Tromp, entre otro.
Minister di Enseñanza:
a wordo pasa den Cas di Cultura
ORANJESTAD (AAN) – Dialuna mainta tabata tin un presentacion den Cas di Cultura, di un documental traha pa sra. Rebecca Roos, na peticion di Gobernador.
Matutino DIARIO a entrevista Minister di Enseñanza sra. Michelle Hooyboer- Winklaar, tocante con el a experiencia e documental aki.
E dama a menciona cu e documental aki a mustra un bista hopi amplio di e parti di historia di Aruba dentro di Reino Hulandes, y kico ta nifica doscien aña den Reino, y kico ta locual a transcuri te yega na unda nos pais ta para awe.
Minister Otmar Oduber:
ORANJESTAD (AAN) – Den entrevista cu Minister Otmar Oduber, titular di Turismo, Transporte, Cultura y Sector Primario, el a comenta na Matutino DIARIO, con e ta mira e cortamento di presupuesto den su ministerio.
E dignatario a expresa cu e ehercicio aki ta dificil y rigido pero necesario. Minister Oduber a señala cu gobierno a pone su dilanti, entre 2009 pa 2013 un periodo pa crea desaroyo, cu na momento cu nan a asumi e responsabilidad no tabata presente.
El a remarca cu e momentonan ey gobierno a confronta cu un refineria cu a cera su porta, turismo tabata den caida, ocupacion di hotel tabata abao, y un recesion economico mundial cu a golpia Aruba tambe, y aña 2009 a cera cu diez porciento menos di crecemento economico.
Ta importante pa Hulandesnan realisa cu Aruba no ta un estorbo sino un partner digno
ORANJESTAD (AAN): Den cuadro di celebracion di 200 aña di Reino Hulandes, e productor Rebecca Roos a produci un documentario titula ‘A Royal Affair’. Esaki el a haci riba peticion special di Gobernador Freddis Refunjol. E documentario aki ta basa riba e relacion entre Aruba y Reino Hulandes, specialmente riba loke Aruba a nifica pa Reino Hulandes.
A presenta e documentario aki dilauna mainta den Cas di Cultura, den presencia di Gobernador Refunjol, personahenan cu ta aparece den e documentario y tambe di studiantenan di e schoolnan secundario Colegio Arubano, Mon Plaisir MAVO y Juliana School.
SEPPA a adverti gobierno:
ORANJESTAD (AAN): Segun Sindicato SEPPA, awe contractnan no ta wordo renoba, mañan ta kico tin prepara pa ataca empleado publico??
Tur cos ta mustra cu gobierno ta den dificultadnan financiero grandi. E pregunta cu nos mester hasi ta “kende mester paga pa esaki”???. E trahadornan cu ta traha tur dia pa asina comunidad tin servicio publico y acceso na servicio di Salud, Transporte, Recogemento di sushi, etc..? Esnan cu mester a acepta cu ta corta den nan derecho di pension??
Ta increibel pero e realidad nos dilanti no ta nada bunita !! Trahadornan a traha di buena fe, cumpli cu nan obligacionnan, pa awo tin tanto incertidumbre .
“Vacunacion: hinca bo miho goal”
ORANJESTAD (AAN): Den cuadro di ‘Siman di Vacunacion den Americas’ Departamento di Salud Publico, Seccion Cuido Salud Hubenil (Jeugdgezondheidszorg) conhuntamente cu Wit Gele Kruis (WGK) ta organisa un extra campaña pa muchanan naci na aña 2009 cu te ainda no a haya e vacunanan di refuerso na edad di 4 aña.
Ta trata aki di dos vacuna: uno contra difteria, kinkhoest, tetanus y polio (DKTP) y uno contra cacheton, sarampi y sarampi Aleman (MMR). Esaki ta tuma luga diarason 30 di april di 7’or di mainta te cu 7’or di anochi na consultorio di WGK Noord, Sta.Cruz y San Nicolas.
ORANJESTAD (AAN):Diasabra 26 di april, Padu a cumpli su 94 aña. Pa e motibo aki e comision ‘Abo so Padu’ a realisa un concierto diadomingo anochi como muestra di amor pa nos Padu. Victor Camacho, Albert Croes, Jonathan Vieira, Tica Giel, Maybeline Arends-Croes cu coro Melange, Edwin Abath, Rufo Odor, Etty Toppenberg, Rachel Kraaijvanger, Arlenne Wever-Croes, Catherine Provence-Hanrath, Rob Rijnhout, Papito Rafael, Mario Middendorp, Ebby Peterson, Gerrald Martes, Angelique Jansen, Victor Samuel, Gilda Fernandez y Miguel Genser ta e artistanan cu a honra Padu Lampe y famia den un anochi dedica na e baluarte di cultura y musica di nos isla.
ORANJESTAD (AAN): E Radio Telethon pa recauda fondo pa renobacion Kerki 1846 a logra e suma di 229.500 Florin. Magic FM y 100.9 Hits100FM a transmiti y anima for di 10:30 AM te cu 7:45 di anochi, ora cu a yega na e suma aki. Un danki ta bay na tur artistanan, MC nan, boluntarionan, comercio y Pueblo di Aruba cu a aporta y cu a haci e dia aki un exito! Mas informacion lo wordo duna den siman.
ORANJESTAD (AAN): Ayera Diadomingo 27 di april, tabata tin un ceremonia historico y impresionante riba Plaza San Pedro na Vaticano. Pa prome biaha den historia dos Papa pontifice d.f.m., esta Papa Johannes XXIII (+1963) y Papa Juan Pablo II (+2005), a keda proclama Santo den e mesun ritual di canonisacion.
Tambe ta pa prome biaha cu un servicio similar ta ser atendi door di dos Papa, esta pa Benedictus XVI, e Papa anterior, como naturalmente tambe door di Papa Francisco, e Papa actual, kende pa dicho ocacion tambe a ofrece un celebracion eucaristico.


text:
Violencia domestico: Mira te unda e por yega!
ORANJESTAD (AAN): Locual a sosode na Pavia ta djis un caso mas riba e lista largo di situacionnan di violencia domestico cu ta sosode diariamente riba nos isla. Tin demasiado pareha ta bibando den un relacion na unda violencia, menaza y abuso ta parti di e “amor” pa otro. Pero pa un motibo of otro, nan NO por biba cu otro pero nan NO por biba sin otro tampoco!
E problema ta cu, si nos tur sigui keda cu nos mannan crusa, cu e tendencia aki lo sigui crece y bira parti di nos costumbernan. Pasobra si tende bon, henter famia, tur amigo, tur colega y tur amistad, incluyendo Polis, tabata bon na altura di e relacion violento y problematico di e pareha aki. Awor cu e situacion a bay for di man, awor tur hende ta bira wak otro y busca un banda pa culpa. Pero, si nos a actua como sociedad prome, nos por a evita cu e situacion aki ta bay for di man asina.
Den e ultimo añanan ta hopi di e casonan aki nos a yega di topa. Algun di nan a haya atencion nacional y otronan a keda keto. Ta sinti cu hopi biaha e victimanan (mayoria bez e hende muhe) tin masha miedo di bini padilanti y pidi pa ayudo. Kizas berguensa of dependencia na e hende homber, of e aspecto “yiu” ta hunga un rol mas importante cu ta pone e persona opta pa toch keda purba y sigui biba den un relacion di tanto violencia asina.
Fundacion pa Hende Muhe den Dificultad, Departamento di Asuntonan Social, Polis (JZP) y tur otro organizacion mester start un campaña nacional pa conscientiza e parehanan riba e asunto serio y taboe aki den comunidad. Cu si bo pareha ta maltrata bo fisicamente, cu bo mester denuncie of sali for di cas. De lo contrario, tardi of trempan, lo bo haya bo den e situacion lamentable aki.
E hende muhenan mester compronde cu esaki no ta bida, y keda den un cas wanta golpi pasobra bo tin yiu cu e homber sin duda no ta soluciona nada…..pasobra de facto bo ta lantando un mucha tambe den e mesun ambiente violento aki.
Ta ki tipo di mucha nos ta lantando e ora? Ta momento awor, awor cu tur hende ta papiando riba e tema, pa bin afo y atende e asunto aki cu e seriedad necesario. Ta hunto so nos por logra evita mas di e tipo di casonan asina. Pa mañan nos mes no mester lamenta cu un otro caso di violencia domestico a bay for di man.


text:
Ladronnan a kibra drenta y horta caha fuerte na Taco Bell Sasaki
ORANJESTAD (AAN): Diadomingo mainta presencia di polis a wordo pidi na Taco Bell Sasaki. E prome informe tabata papia di hopi destruccion den e negoshi. Ora polis a yega a resulta cu ta un caso di ladronicia cu basta daño cometi riba e negoshi tambe.
Via e bentana di Drive Thru e ladronnan a drenta despues di kibra esaki. A reboltea den e negoshi unda a kere cu lo tin placa. E caha usa pa pone placa di benta di dia a disparce. Tambe e ladronnan a bai cu parti di cashregister cu ta pone placa. Di tres diferente caha di placa a coba.
Polis a tuma declaracion. Por a tende cu e alarma no a wordo activa den oranan di anochi despues cu a sera e restaurant. Esun cu mester a haci esaki sea a lubida of e no a activa. Ta mainta nan a bin topa cu e sorpresa.
Polisnan a avisa cuerpo tecnico pa presenta na e sitio. Esnan cu ta maneha e restaurant a pidi polis pa porfabor e personal di cuerpo tecnico yega rapido. E motibo di e peticion aki tin di haber cu e ultimo ladronicia cu a tuma lugar cu a dura cuater ora pa cuerpo tecnico yega pa investiga. Esaki ta stroba nan benta.
Esnan encarga cu e negoshi a bisa mesora cu si cuerpo tecnico tarda un ora nan lo ruim op y habri e restaurant. No ta conoci si tin camara di seguridad pa graba.


text:
Derechi di Importashon
Derechi di Importashon ta un impuesto ku ta wòrdu imponé riba produktonan ku drenta i sali un pais. Por mira e tipo di impuesto aki komo un protekshon pa e merkado di e pais konserní, pero tambe un fuente di entrada pa e pais. Mayoria bia e impuesto aki tin un karakterístika polítiko.
Kontenido
Altura di e impuesto[editá | edit source]
E altura di e derechi di importashon ta diferenshá pa produkto i por wòrdu influenshá pa e pais di orígen di e produkto. E derechi aki mayoria bia ta un porsentahe i ta wòrdu imponé riba balor di e produkto ku duana ta stipulá. E balor aki ta konsistí di e siguiente komponentenan:
- Balor di e produkto riba e faktura di e provedor
- Kostonan di transporte
- Kostonan di seguro
Duana tin un lista di tur produktonan ku por wòrdu importá i tur e produktonan aki ta haña un kódigo speshal. E kódigo aki ta wòrdu yamá TARIC code na Oropa, kual e promé kuater te seis numbernan ta mesun kos na tur pais Oropeo.
Kobransa di derechi di importashon[editá | edit source]
E kobransa di e impuesto aki ta na enkargo di duana. E impuesto aki ta wòrdu imponé na mesun momentu ku e produkto drenta e pais i e importadó mester paga esaki promé ku tuma posishon di e produkto. Importadó den e kaso aki ta tantu un partikular òf un empresa. Duana no ta diferenshá un persona partikular for di un empresa. Derechi di importashon ku a wòrdu pagá kaba no ta wòrdu restituí. Duana ta transferí e plaka di impuesto aki pa e Ministerio di Finansa.
Efektonan di derechi di importashon[editá | edit source]
Tin sigur tres efekto ku por konta kuné ora tin derechi di importashon den un pais:
- Inflashon: e impuesto aki ta pone ku produktonan ku ta drenta e pais ta bira mas karu, konsekuentemente konsumo ta baha
- Protekshon: derechi di importashon ta fungi tambe komo un tipo di protekshon pa e merkado lokal di e pais. E impuesto aki ta pone ku produktonan ku ta wòrdu trahá lokal su preis ta muchu mas abou ku e produktonan ku ta wòrdu importá. Mester bisa si ku esaki no ta tur bia e kaso.
- Fiskal: e efekto fiskal ta referí mas bien na e plaka ku ta drenta kaha di gobièrnu.
Linknan eksterno[editá | edit source]
Sitio ofisial di e servisio di gobièrnu di Kòrsou enkargá ku kobransa di Derechi di Importashon


text:
Nos Aruba
Nos Aruba - un programa special pa nos televidentenan basa riba nos historia, cultura y tradicionnan.
Nos Aruba ta un serie di 7 programa cu ta wordo presenta for di diferente lugarnan na Aruba. Topiconan interesante combina cu musica, baile, receta y actividad na caminda pa celebracion di Dia di Himno y Bandera.
Bishita e Facebook page di Nos Aruba y participa na nos speurtocht visual!
Fashion Mindz
Fashion Mindz is all about what's trendy and fashionable. Fashion, style, beauty, interior decorating and modern living, combined with international and local fashion tendencies.
Fashion Mindz ta trata tur cos locual cu ta trendy y fashionable riba tereno di moda, estilo, interior decorating y lifestyle. Tur siman Paula ta trata un otro topico di fashion y estilo combina cu tendencianan di moda international y tambe local.
Telenoticia
Telenoticia is our prime news that covers both the local and international news in an objective and professional manner. Included are some segments on a variety of interesting topics. The anchors are Mr.Ivo Yanez and Mrs. Naline Heilbron.
Telenoticia ta e noticiero principal di Aruba cu ta pasa diariamente tur noticia local como tambe internacional na un forma obhetivo y profesional. Tambe tin seccionnan fiho cu diferente topiconan interesante.Telenoticia ta wordo presenta pa sr. Ivo Yanez y sra.Naline Heilbron.


text:
Kaso di tiramentu ku herido ta keda registra dilanti Klup VIP Lounge (antes Fabulous) kaminda donjo di e klup ta risibi bala na altura di su kustia i tabata sangra bastante. Un dama, ku ta personal di e klup mes a transporte ku urgensia pa poliklnika di Sehos. Polisnan a bai na entre otro e klup i a risibi notifikashon ken ta e posibel persona ku lo a tira e viktimao. Tambe a bai na emergensia di Sehos, unda a tuma deklarashon di e dama i tamb…e e viktima pendiente mas investigashon den e kaso.
******
Kaso di hinkamentu registra na Sans Souci, kaminda dama ta hinka homber pa motibu di droga. Segun deklarashon di e homber, e dama a dunele sen i e homber enbes di a kumpra droga ku e sen, lo a kumpra kuminda ku e sen aki. Esaki a pone ku e dama a bira furioso i a propina e homber un hinka. Ambulans a transporte pa poliklinika di Sehos pa tratamentu mediko.
******
Robo formal ta tuma luga den oranan di marduga na joyeria Gold 18K na Santa Rosaweg, despues ku deskonosinan a baha for di dak i a horta kantidat grandi di prenda for di e joyeria. Na momentu ku nan tabata den e negoshi, e alarma a aktiva. Tantu Securitas i tambe polisnan a yega na e sitio, pero ora a habri e negoshi a topa ku ya ladronnan a hui bai i a bai ku basta joyas. Polisnan ta hasiendo investigashon den e kaso aki.
******
DEN ORANAN DI MARDUGA (PART 2):
Aksidente ku 2 Herido registra net dilanti di Automotive na Parera (Fokkerweg) momentu ku 2 dama ta boltu ku un quad awe marduga. Tur 2 tabata levemente herida i ambulans a hasi chekeo mediko.
******…
Motosiklista ta keda grave herida na Suffisant awe den oranan di marduga, net banda di antes Bon Pan despues ku un Toyota Tercel ta bula sali su dilanti, i no ta duna preferensia na e motosiklista. Despues di e choke, e Toyota Tercel a sigi kore bai lagando e motosiklista herida benta abou. E viktima a risibi basta sla na kabes i tambe lomba i ambulans a transporte pa poliklinika di Sehos. Polisnan a tuma varios deklarashon di testigu i Departamentu di Trafiko di Polis lo kontinua ku e investigashon pa pone esun responsabel atende pa e aksidente aki.
******
Aksidente aworaki riba kaminda di Banda Bou, momentu ku dama ta perde kontrol i drenta mondi ku su vehikulo na altura di Daniel Soda Fountain. Polis i ambulans ta den direkshon pa atende ku e aksidente aki.


text:
WILLEMSTAD – E hòmbernan S.”Beertje” T. (24) i R.R.”Boss” L. (24) a ser akusá djabièrnè den Korte di tabata envolvi den un transporte di 57.2 kilo di kokaina ku a bin haña dia 17 di oktober 2014 na airopuerto Hato den dos maleta di dos mula, esta e damanan F.G. i S.L. Ku esaki e sospechosonan T. i L., konforme e akusashon di Ministerio Públiko (OM), a violá artíkulo 3 di Opiumlandsverordening i artíkulo 1:123 di Kodigo Penal di Kòrsou.
Ámbos sospechoso a bisa den Korte ku nan ta inosente. Nan konose e mulanan i tabata riba e mesun vuelo pero sigun nan deklarashon no tabata meti den e transportashon di droga.
For di e investigashon a sali na kla ku ámbos sospechoso tabata huntu ku e dos dama nan riba un vuelo di Korsou pa Sint Maarten i tabata tin kontakto ku ámbos mula tantu personal i via Whatsapp. Ámbos mula por sierto ta sera den prison i sentensiá kaba anteriormente na kastigu di 48 luna di prison pa e kaso aki.
E mulanan a deklara na polis anteriormente ku T. i L. ta doño di e droga i tabata riba nan enkargo ku tabata hiba e droga pa Sint Maarten. Den Korte e mula G. tabata presente komo testigu i a hala su deklarashon aden i a deklará ku el a gaña na polis. El a bisa ku L. no tin nada di haber ku e droga. Pa e motibu aki Fiskal a deklara den Korte ku e ta start ku e proseso di meineed, esta perhurio kontra e detenido/mula G.
Fiskal a hasi un demanda den Korte pa 60 luna inkondishonal di prison pa L. Komo ku ta trata di un resedivista ku a faya ku lei den su temporada di prueba i 36 luna di kual 12 luna kondishonal di prison pa T. ku no tin karchi kastigu. Pa tur dos tambe un temporada di prueba di 3 aña.
Wes a sentensiá L. mesora despues di tratamentu di e kaso konforme demanda di Fiskal. T. a haña un kastigu di 30 luna di kual 15 luna kondishonal. E ta menso ku e demanda pa motibu ku e ta será den selnan di polis na Rio Canario.
Fuente OM


text:
Interferencia riba SUN OUTAGE riba canalnan di cable
Setar ta avisa cu lo tin interferencia den servicio di cable debi na “Sun Outage” e dianan aki te cu dia 17 di maart 2015 proximo.
Tur aña debi na loke nan ta yama un “sun outage” e servicio di cable ta keda afecta. Esaki ta sosode normalmente 2 bes pa aña. Durante e luna di maart aki tambe clientenan di cable lo por haya interferencia di na momento cu e “sun outage” a sosode.
Loke ta pasa ta cu e solo ta posiciona directamente tras di satelitenan di comunicacion cu ta transmiti señalnan pa stacionnan riba tera. E rayonan di solo ta interferi cu e señalnan entre e satellite y e “earth station”. Un asina yama “sun outage” ta pasa na momento cu e “earth station” no por distingui e energia di e solo cu e señal di comunicacion.
Clientenan di SETAR Cable Service lo nota e efectonan di e “solar outage” di e siguiente manera:
E pantaya lo daña y por mira pixels, un screen preto of e señal di "One Moment Please" riba e screen. Kizas te hasta por perde algun canal pa algun momento. Desafortunadamente, no tin nada cu por haci pa preveni e rayonan fuerte di e solo pa interferi den nos programacion di television.
Algun canal tin e impacto den oranan di mainta y algun lo experencia esaki mas laat atardi, pero den mayoria caso e canal lo tin e interferencia pa duracion di 20 pa 30 minuut pa dia.


text:
Chauffeur deteni despues di gaña polis
ORANJESTAD(AAN)– Ayera anochi chauffeur di un auto cu a causa un desgracia na cruzada Koningstraat – Emmastraat mas o menos 10 pa 9 a kere cu e por scapa si e gaña polis. Pa colmo su compañero (esun man cruza) cu tabata cune den auto tambe a para gaña polis.
E auto den cual e personanan aki tabata aden no a duna preferencia na un otro auto y nan a box. Pa colmo e chauffeur no tabata tin rijbewijs, ni keuringskaart, ni seguro y e auto no tabata di dje. El a gaña polis cu e tin rijbewijs. E auto a resulta di esun man cruza cu a gaña polis cu ta e tabata stuur. Polis a bay cu e manehador cu mester pasa test.


text:
“Back to the 60’s & 70’s” ta mañan Diasabra
Bo ta cla pa bo busca bo entrada…
ORANJESTAD (AAN): Pa tur e amantenan di e tremendo musica di e epoca di oro, esaki sigur ta un excelente oportunidad pa bay disfruta di musica en bibo presenta pa e bandanan “The Tramps”, “The Strangers” y “The Why Not Band”.
Diasabra awo, den Club Sportboys na Santa Cruz, cu porcierto ta un di e clubnan cu ta den miho estado, lo reina un ambiente inolvidabel cu musica pa tur hende baila, canta y goza. Club Sportboys ta e club cu recientemente a keda renoba y cu tin tur facilidad pa acomoda un fiesta di e tipo aki.
Nos tur sa cu pa e publico grandi cu ta amante di e bon musica “oldies” no tin masha evento pa e por sali for di cas y distrae su mes mucho cune. Pues ora cu e eventonan aki presenta, e publico ta probecha lo maximo di dje.
Edjean Semeleer, hoben cantante y organizador di varios tipo di evento sumamente exitoso, incluyendo esaki, a conta nos cu e entusiasmo di e publico ta masha grandi. E anticipacion ta contagioso y e ta crece dia pa dia, mirando cu lo ta un anochi yena di musica en bibo, presenta pa nos propio bandanan local.
Nos ta conseha bo pa bo no warda te ora cu ta laat pa busca bo kaarchi di entrada. Si abo kier sali for di cas y disfruta di un forma sano, bailando y cantando cu bon musica, esaki ta e evento perfecto pa bo.
Aki bo lo topa cu tur esnan cu bo tabata topa na e fiestanan di decadanan ‘60 y ‘70, y bo lo canta, baila y goza di e mihor forma.
Probecha di e oportunidad aki pa disfruta di mas cu 6 ora largo di tremendo musica den Club Sportboys, presenta pa “The Tramps”, “The Strangers” y tambe “The Why Not Band”.


text:
Archivo di May, 2012
ORANJESTAD (AAN): Un alumno di Middag MAVO, awor ta perdi. Famia ta buscando Patrick Jason van Heyningen, naci na Aruba dia 5 di Februari 1993, pues tin 19 aña di edad.
Tabata Diabierna siman pasa, dia 25 di Mei, cu el a cana bay for di cas.
Patrick ta di postura delega, color bruin scur, y cabey color preto y cortico.
Full nan crew y modelonan a yega!
ORANJESTAD (AAN): E spotlight di moda ta sigui briya riba Caribe. E bon noticia, ta cu e mundialmente famoso diseñador Canades Reyhan Sofraci a escoge Aruba, pa ta forma parti di nan campaña global di 2013.
E linea di “Aqua di Lara”, a yega Aruba cu nan crew, propio modelonan, pa cuminza traha riba e proyecto aki. Reyhan Sofraci ta cla pa luci cu e luhoso trahenan di baño, y lo haci esey dilanti su fotografonan y crew di produccion di video.
Parlamentario mr.Juan Ady Thijsen:
ORANJESTAD (AAN): Desaroyo social economico di nos pais segun parlamentario mr. Juan Ady Thijsen di MEP, no ta bayendo bon.
Nos finanzas publico ta malo, nos economia ta stanca, problemanan social ta birando mas grandi. Den un democracia manera esun di Aruba tin esunan cu ta tuma decisionan y ta maneha e pais y cu ta fayando. Tambe nos democracia tin esunan cu ta controla gobierno, esta parlamento.
ORANJESTAD (AAN):— YMCA tin su fundraising annual na unda cu celebridad nan ta bini pa yuda yama y asina recauda fondonan pa YMCA Aruba por sigui traha pa bienestar di nos hobennan y tambe e comunidad. Manera ta conoci YMCA tin un variedad di programa henter aña y tambe tin opvang despues di scol pa hobennan.
Minister Richard Visser:
ORANJESTAD (AAN): E principionanan di come saludabel y move pa un miho salud a worde poni den un ilustracion pa Minister di Salud Publico y Deporte, Dr. Richard Visser despues di estudionan extenso añanan prome cu el a bira minister. E boto di bela di salud a worde introduci na diferente ocasion y ta e intencion pa anima mas hende posibel pa sigui e consehonan di e ilustracion pa por biba mas saludabel y evita malesanan cronico como tambe obesidad.
Den combersacionnan cu Westin Resort, unda cu proximamente PAHO y Ministerio di Salud y Deporte di Aruba lo organiza e di dos conferencia PACO, e hotel a tuma e decision pa introduci e boto di bela di salud ariba su menunan. E boto di bela di salud lo worde uza pa indica cua platonan ta esnan mas saludabel ariba e menu y asina lo yuda guia esun cu ta haciendo su seleccion pa scoge pa un plato mas saludabel.
ORANJESTAD (AAN): Resultadonan di e di dos cuartal a worde presenta conhuntamente cu accionan pa resto di 2012, conforme plan y prosupuesto aproba.
Recientemente Señora Ronella Tjin Asjoe – Croes, CEO di Aruba Tourism Authority, Señora Sanju Luidens – Daryanani y Srta. Sjeidy Feliciano a biaha pa Hulanda pa reuni cu e ekipo di ATA Europa y e representantenan di e diferente paisnan na unda cu Aruba ta worde representa cual ta na Scandinavia, Hulanda, Alemania y Italia.
ORANJESTAD (AAN): E aña aki atrobe Aruba Airport Authority N.V. (AAA) ta premira un periodo basta druk ya cu masha hopi t’e pasajeronan cu lo haci uso di facilidadnan di Aeropuerto durante e simannan di vakantie escolar. E siguiente consehonan lo contribui na haci e proceso di salida di e pasajero na nos Aeropuerto mas eficiente posibel, teniendo cuenta cu tur aspecto di seguridad.
Tips pa biaha durante periodo di vakantie grandi: (*) Prepara adelanta na momento di plania e biahe. (*) Sin paspoort valido no por biaha pues revisa valides di bo paspoort y di tur esnan cu ta biaha cubo. (*) Tin exigencia nobo pa cu paspoort pa menor di edad, consulta Censo pa esaki
PDVSA no a wordo paga mitar di tur e petroleo cu ela pomp aña pasa. Esaki pa motibo di dealnan preferencial cu paisnan aliado, poniendo presion riba su finanzas dunando prijs preferencial y subsidio pisa nacionalmente.
Ta asina cu 43% di tur e petroleo cu ta wordo gepomp na 2011 PDVSA no a wordo paga, esaki a causa tardanza den pago di su creditor nan y tambe a pone su propio inversion on hold.
Esaki ta pone presion riba Chevron di Merca, Repsol di Spaña, y ENI di Italia, cu tin consorcio cu PDVSA pa exploracion y pa desaroya e enorme Orinoco Belt di crudo pisa.
Prome cu papia wak si tur cos ta ok den cas….
ORANJESTAD(AAN): Tin biaha no kier reacciona riba e dama santo di MEP. Pero tin biaha ora cu e papia e mes ta dunabo caminda pa cana y busca su drechi. El a haci henter un fanfaria den conferencia di prensa.
El a purba pasa prensa un fastball cu e funcion di casa di e lider di e fraccion di AVP den e Vader Piet Beheerder NV. Algo cu ta sosodiendo desde 2008 pero cu a oficializa desde 2010. Den conferencia di MEP Evelyn Croes ta duna mitar noticia.
Parlamentario Clarisca Velasquez
ORANJESTAD (AAN): Momento a yega pa Sra Evelin demostra cu e ta diferente cu na e Mep cu a malogra e pueblo aki pa 8 aña largo! A yega e momento pa Sra Evelin pidi su tata, ruman y tanta pa para tur casonan contra pueblo.
Cu ta suma na un paar di miyon pa edificionan cu ta para bashi, edificionan cu gobierno actual a entrega back paso no tin mester di nan mas pero famia Croes a haya ta bon pa lanta caso contra pueblo pa exigi pa haya e miyonnan aki toch!
ORANJESTAD (AAN) Manera ya ta bon conoci, e fin di siman aki, tabla lo bula ariba International Raceway Park Palo Marga cu e caredanan di Drag Racing organiza pa The hammer racing y Trendy Home Builders cu presentacion di 3 motorcycle criollo outlaw y 5 auto di e categoria Extreme Import cu entrenan un di Aruba su idolonan cu ta cosechando fama den Merca cu ta e auto Mazda RX-7 Hailey, kende porcierto lo bay tin un personal Challenge contra di e auto Honda Prelude G-Force Racing. Tur dos e autonan aki a drecha extra bon y a bini cu nan teamnan completo.
Marlon Sneek:
ORANJESTAD(AAN): Marlon Sneek a mira e conferencia di prensa di MEP algun dia pasa den caya grandi y despues un follow up den un siguiente reunion. Loke ta pasando den centro di ciudad ta un renobacion completo y no un simpel cambio di capa di asfalt of klinkers.
Desde cu a lansa e proyecto e gobierno a splica cu esaki lo dura 24 luna. Esey ta e situacion cu nos ta aden e momentonan aki segun Marlon Sneek di AVP.
ORANJESTAD (AAN): Fundacion Desaroyo Educativo Comunitario conhuntamente cu Circulo Pro Arte Aruba ta organiza un: Masterclass/ workshop/ tayer di saxofon door di Henk van Twillert. Ata un bon oportunidad pa tur musico di instrumento di supla “blaas instrument” (saxofon, clarinet, trombone, trompet, blokfluit etc.) pa asisti na un “workshop” organiza pa Fundacion Desaroyo Educativo conhuntamente cu Circulo Pro Arte Aruba.
Esaki lo ta Diasabra dia 2 di Juni 2012 na School Pastor Kranwinkel, banda di misa Sta. Filomena na Paradera di 2.00pm – 4.00pm.
Premier Eman y Ministro Sevinger cerca arkitectonan di plan BoBario
ORANJESTAD (AAN): Na momento cu un grupo di arkitecto ta cerando cabes hunto na DOW, nan a ricibi bishita di Prome Minister Mr. Mike Eman y Minister di Infrastructura, Integracion y Medio Ambiente, Benny Sevinger, pa mira y scucha con e plannan ta bayendo.
Ta trata aki di un grupo di arkitecto y diseñadornan basta hoben y entusiasma di por duna nan contribucion na crea un miho ambiente di biba pa e Arubianonan.
ORANJESTAD (AAN): Pa e weekend aki 2 di juni lo cuminsa e tan espera campionato di billiard 8 ball pa team nan cu lo worde patrosina door di whiskey di tur tempo, Old Parr!! Cede di e gran evento aki lo ta Classic Billiards situa na cunuco abao.
Lo bay tin 6 team cu lo hunga ariba e mes un dia cu ta diasabra, pesey mes no haci niun compromiso ariba e dia aki pasobra cos lo ta hot den Classic Billiards ora cu Hut Predators lidera pa Elvis “el bon bon” Evertsz lo enfrenta Classic Polar BT bow mando di Colin”Hollywood Showdown” Nobrega cu ta manda un mensaje loud and clear pa “el bon bon” pa no lubida cu Colin conose “el bon bon” di tempo di Snack Ranch caba y cu e sa exactamente ta con ta pone e “baranca di chuculati” dirti!!


text:
5KM Boton Fun Run/Walk
ORANJESTAD (AAN) — Dia 29 di Augustus lo tuma lugar e di 5 Boton FunRun/Walk organisa pa ARRUWAC. E anja aki tin un cambio caminda e aktividad ta cuminsa y termina pabou di Macuarima School, dilanti e mini-market chines. E resto di e ruta ta keda mescos cu e añanan anterior, algo mas cu 5Km, lo bay direccion Boton, Maria Mai, San Fuego, Warawara y termina bek dilanti e mini-market chines.
E ta un ruta hopi trankil, no mucho trafico, caminda por disfruta tambe di nos bunita naturalesa y tambe un ruta cu tin dos pa tres subida cu ta reta e participante y atletanan pero cu lo judanan den mehoracion di nan condicion fisico.
Boton FunRun/Walk ta hopi gusta entre e canador y coredornan elitenan mirando cu e tin retonan manera mensiona y tambe pa e esnan cu kier disfruta un poco di e brisa di nos naturalesa y mehora nan condicion.
Inscripcion ta costa solamente AWG 5,00 y ta pa juda cubri e gastonan di e aktividad. Lo bay tin un waterpost ariba e ruta y tambe na final tur particpantenan por refresca y lo tin tambe patia.
Por inscribi solamente ariba e dia di aktividad y lo cuminsa pa 4or di atardi pabou di Macuarima school. Nos lo tuma tempo di tur participante na final.
ARRUWAC ta haci un invitacion general na tur hende pa bin participa y asina juda mehora bo condicion fisico y tambe juda baha e peso un tiki.
Tambe ARRUWAC ta recorda tur e canadornan cu dia 19 di September lo bay tin e competencia di canamento patronisa pa Bright Bakery cual lo bira un di e competencianan di mas grandi aki na Aruba.
Tambe ARRUWAC ta haci un apelacion na tur esan cu ta desea di juda cu e evento aki como jurado pa tuma contacto cu e directiva di ARRUWAC na tel: 594-1412, 593-5801 of 592-7234. Keda pendiente pa mas informacion tocante e Race-Walk patronisa pa Brigh Bakery.


text:
Departamento di Asuntonan Social ta introduci “Punto di Sosten” pa 60 plussers
Minister Michelle Hooyboer-Winklaar: “Nos grandinan mester por haya un trato special”
ORANJESTAD (AAAN): Minister di Asuntonan Economico, Asuntonan Social y Cultura, Michelle Hooyboer-Winklaar a haci un anuncio hopi importante pa cu servicio nobo na Departamento di Asuntonan Social.
Na aña 2010 a cuminsa haci diferente cambio relaciona cu e manera cu e departamento ta atende cu nan clientenan. E filosofia tras di esaki ta pa conoce ken e cliente ta, kico nan ta desea y kico ta e retonan.
Di e manera aki a bin organisa e departamento a base di esey. Cada seccion di cada “doelgroep” a haya diferente tarea.
Un di e seccionnan cu tabata hopi importante tabata pa bin cu un cu yama 60 plus, e mandatario a señala. Esaki ta un seccion dedica na tur e necesidadnan y puntonan di atencion pa cu nos hendenan grandi.
Den esey hopi trabao a wordo haci durante e ultimo añanan pa por a duna un base solido na e grupo aki. Awor a yega e momento pa anuncia un desaroyo hopi importante cual ta wordo yama e punto di sosten pa grandinan, e Minister a expresa.
Ta trata di un locket special caminda e personanan cu ta cay den e categoria aki di 60 plus lo por tuma contacto cu e seccion ya sea pa busca informacion cu ta relevante pa nan, pa ricibi kehonan of raporta casonan cu ta tumando lugar manera negligencia of abuso contra un persona grandi.
Minister Michelle Hooyboer-Winklaar a enfatisa cu kier haci e servicionan cu DAS ta ofrece mas accesible pa un y tur. “Esaki ta e punto mas cardinal pa cu esaki”, el a remarca.
Banda di esaki, Directora di Departamento di Asuntonan Social, Lenny Geervliet, a splica cu e seccion nobo aki ta conforma pa un team forma pa Rene Ridderstat, Carol Ras y Lilian Leest bao coordinacion di un beleidsmedewerker cu ta Gino Marchena.
Den e seccion tin tres pilar: un ta e sosten cu e seccion ta duna na e maneho riba e area aki. Tin un parti di trabao comunitario caminda ta purba di conoce e gruponan den nos comunidad cu ta sostene nos grandinan y ta un punto di sosten pa nan.
Lenny Geervliet a duna di conoce cu a realisa cu mester haci mas pa e grupo aki den nos comunidad y a bin cu e pensamento di un ‘steun punt’ cual ta importante no solamente na e famianan cu tin cierto necesidadnan pa cu nan grandinan, pero tambe pa siña conoce e registracion di casonan cu ta bay drenta y cu ta bay duna un indicacion kico mas lo por haci pa nos grandinan.
El a agrega cu DAS no ta duna e ayudo directamente, pero nan ta e punto di sosten cu consulta y conseho. E registracion ta bay mustra con nan tin cu sigui y ki otro servicionan nan lo por pone disponible, el a indica.
Por comunica cu e seccion aki atravez di oficina pa comunidad Noord na Tanki Flip (ex- De Schakel) y e number ta 587-0657.
Finalmente, Minister Michelle Hooyboer-Winklaar a manifesta cu mescos cu na otro paisnan, e grandinan mester por haya un trato special ora cu por ehemplo, nan ta para den rij na banco of ora di haya cierto servicionan den nos comunidad.
Entre otro ta papia di un carchi di preferencia cual ta un manera tambe di por identifica nan un tiki mas lihe. “Esey ta un tipo di idea cu nos lo por sigui desaroya y mare cu un campaña di concientisacion pa eyfo personanan compronde cu mester trata nos grandinan cu respet, cu dignidad y cu nan mester di nos asistencia tin biaha”, el a señala.
E mandatario ta di e pensamento cu mester tin algo cu ta eleva e grupo aki den nos comunidad y cu ta pone nan den un pedestal un tiki mas na halto.


text:
Caso Poentje keto bay den scuridad
Ainda ta investigando pa evidencianan claro
ORANJESTAD.(AAN); Luna di juli ta terminado y te ainda no tin un claridad den caso “Poentje”.
Poco dia pasa fiscal a medio slip algo pero no suficiente pa determina cu investigadornan ta riba bon caminda. Mientras tanto na principio di e investigacionnan a wordo publico cu a confisca material relaciona cu asesinato di Poentje. Diario e tempo ey a relata tocante e cellular Black Berry cu a wordo manda Hulanda despues ministerio publico a confirma e informe. Tocante e material na unda lo a capta via camera e vecindario na unda di asesinato a tuma lugar, tambe autoridad lo ta dispone di grabacionnan.
E material capta lo a wordo manda aparentemente pa expertonan na Corsow pa revisa y te dia di awe no tin ningun dato’s tampoco di resultado di e investigacion ni si locual capta ta visibel si of no.
Parce nada a wordo suministra aparentemente na autoridad of nan coleganan di Aruba si locual a wordo capta lo por yuda grandemente pa captura esun of esnan cu ta aparece riba e video.
No ta exclui cu fiscal encarga lo ta buscando mas evidencia pa asina nan ta sigur y determina pa pone man riba esun of esnan responsabel.
Berdaderamente bastante trabao e team investigador keto bay ta hasiendo. E investigacion ta encera hopi esfuerso y e no ta facil. Hopi ta esnan cu ta keda keto, otro no a tende, tin cu no ta corda pero si kier sa tur cos.
Na diferente ocasion a wordo menciona “amigonan” di Poentje pero e victima di asesinato mester tabata tin “amiganan” tambe y nan por hasta yuda autoridad pa asina e caso por wordo soluciona pa e famia, su sernan keri y comunidad por hala rosea y bisa cu porfin e productor di e programma “un dia den bida” por sosega den tranquilidad.


text:
Benny Sevinger…..Minister di Integracion, Infrastructura y Milieu
“ Nos a bay eleccion cu un plan “Aruba Ariba”. Esey ta e base pa e proximo Gobierno. Formador durante di e ultimo dos pa tres simannan tabata tin tur instancia of personanan cu tin di haber cu Aruba caminda tur a duna nan inbreng y cu esaki ta bay pone den un guia cu lo bay hunto cu “Plan Aruba” y for di e dosnan ey lo traha un plan di gobernacion y esey nos ta bay ehecuta den e proximo 4 añanan. Pa loque ta trata ami, lo mi ta manehanado e parti di integracion, caminda nos hendenan cu bin di afor, pa nan permiso tan a orden, pa na mira cu nos mercado laboral lo keda demanda pa loque e haya trabaonan na prome lugar pa nos yiunan di tera y despues pa esunan cu bini di afor.
Pa e parti di infrastructura lo mi ta hopi dedica na e producto Aruba, esey ta nifica remodela, renobacion di nos centro historico cu lo ta bay ta na Parlamento, pasobra e edificio aki lo bay cambia aki un aña y mei si nos bay ariba schedule pa haya un renobacion real caminda patras lo bin e centro historico.
Tambe lo nos bay traha pa e centro di ciudad, nos lo bay traha San Nicolas y e centro di San Nicolas, tur e barionan tambe lo haya parti di e remodelacion aki. Nos lo bay traha camindanan cu lo bay nifica hopi pa e seguridad di nos trafico tambe pa e acesabilidad pa loque ta trata nos trafico por ehempel ringweg 3 lo bini.
Tambe lo traha ariba e 4 baansweg cu ta e caminda principal di Playa pa San Nicolas y esey tambe ta conta pa tur e camindanan cu lo wordo asfalta . Lo maximo nos lo haci den e proximo 4 añanan.
Nos lo traha tambe pa loque tat rata cas social pa FCCA, dunamento di tereno lo bay wak tambe con rapido ta haal in loque tin na peticion.
Nos lo traha tambe ariba e parti di medio ambiente esey ta nifica recogemento di sushi, tene nos isla limpi, conscientiza, trece e baki di sushinan bek den bario un bez pa luna pa e grove vuil, tambe pa duna na tur e schoolnan na tur instancianan con lo nos por mantene nos isla y haci esaki manera cu nos a core campaña un “green island” den futuro.
Den nos gobierno anterior nos tabata tin “Aruba bunita”, na e momentonan aki nos lo wak kico ta e trabaonan cu Serlimar ta haciendo y parti cu DOW ta haciendo y mi por bisa di awor aki cu tur loque ta traha e ploegen nan cu ta mantene Aruba limpi cu tin awor aki na Serlimar, lo bay bek DOW pa e ora ey tin un mihor maneho coordina for di DOW, pasobra awor aki tin un parti na DOW y un parti na Serlimar y no tin un bon coordinacion di con nan tin di traha, ki parti nan tin di mantene.
Nos lo bay traha un plan di aanpak caminda lo parti Aruba den diferente sectornan caminda cada un di e ploegnan aki lo haya un sector pa nan mantene y nan lo keda den esey tambe. Lo bay tin por ehempel nos schoolnan, nos santananan, diferente proyectonan special unda cu mester di e gruponan aki pa en todo caso den e parti di limpieza di Aruba por optimaliza y nos por tin atrobe un Aruba limpi cu nos tur kier biba ariba dje.
Hunto cu esey lo bini planesnan y lo bini programanan di concientizacion cu nos lo bay mustra na nos pueblo con Aruba lo ta e “green island” di Caribe pa futuro. Y eynan nos ta bay traha hopi duro den e proximo 4 añanan.
Papiando di e deficit di Serlimar, nos sa cu durante e ultimo presupuestonan nan a gasta mas di loque eigenlijk nan entrada ta, pasobra den comienzo caba nos a bisa Gobierno cu bo ta pone y loque ta haci Serlimar zigeunarist y bo ta pone menos placa disponibel pa nan cu bo mes ta creando un deficit eynan.
Esaki tabata di haber cu recogemento di sushi mester a wordo paga pero na final Gobierno a dicidi cu esaki no ta bay wordo haci mas e ora ey Gobierno mester a subi e entrada cu loque nan ta paga Serlimar y esaki no a wordo haci den e ultimo añanan kiermeen tin un deficit eynan cu nos lo mester bay atende cu ne.
Y basa ariba esey tambe nos lo bin cu reorganizacion den Serlimar pa wak con e gastonan por keda bao control, haci un bon trabao, duna un bon servicio pero manteniendo e gastonan abao. Nos ta kere cu na e momentonan aki e gastonan di nos pueblo ta hopi halto cu no lo bay cobra pa recoge sushi.
Nos lo bay cuminza na kita e bbo cu ta un peso pisa kiermeen pa e proximo 4 añanan nos manehonan ta bay ta alivia e gastonan di pueblo y den e proximo 4 añanan sigur mi no ta mira e pueblo cu e posibilidad di paga. Si esaki lo tin cu sosode den futuro nos lo tin cu discuti esey den futuro, pero na e momentonan aki absolutamente cu esey no ta ariba mesa. “


text:
Trahador ta hiba menos cas pero di otro banda ta spaar pa futuro
Rudy Geerman, presidente FTA:
cu introducion di pension general
ORANJESTAD (AAN) – Presidente di Federacion di Trahadornan di Aruba (FTA) señor Rudy Geerman, a declara den entrevista cu DIARIO, cu un di e aspectonan cu semper tabata un prioridad pa e sindicato aki, tabata e pension general. Pension general a algo cu semper FTA a boga pe, y por fin a logra di convence gobierno y tambe e gremionan comercial, y e ta lamenta cu tin cierto gritonan cu ta lanta bisa cu na e momentonan aki no ta oportuno. El a referi specificamente na e Parlamentario di MEP, un señora Maduro, cu a bisa cu e pension general ta pone e trahadornan bay atras den salario, locual ta haci e lider sindical puntra su mes si enberdad nos Parlamentarionan tin e interes di pueblo na pecho.
Geerman a bisa cu claro cu e pago di prima di pension general ta nifica cu e trahador ta hiba cas un tiki menos placa, pero loke no ta wordo bisa ta cu nan ta spaar pa futuro, anto e ta puntra ki dia si anto, por bin cu un pension general.
El a corda na añanan 1990 cu tabata tin un boom economico na Aruba, ningun hende kier a papia di pension general, pero FTA a keda insisti riba e pension general sinembargo ningun tabata kier e.
Presidente di FTA a subraya cu door di e tipo di discusionnan aki ningun hende ta gana, y aunke e trahador tin cu aporta un porcentahe di su salario na e pension no mester lubida cu na final e ta haya e placa aki back.
Rudy Geerman a señala cu 95% di e miembronan di FTA tin un pension caba, cu excepcion di un of dos compania, pues pa nan e no ta un problema ora di negocia un CAO.
Locual en general ta preocupa ta riba kico nan ta bay haci ora e trahador yega na edad di pension, den sentido cu aworaki no ta obligatorio pa un trahador kita for di trabao ora e yega edad di 60, pero e dolor ta cu ora e pension drenta na vigor e compania ta wordo forza pa e persona cu yega edad di pension bay cas.
Pero di otro banda e preocupacion di FTA ta cu si keda warda e momento ideal pa cuminza cu pension general, nunca e no ta yega.
Tin un punto cu lo mester wordo discuti ainda, y esaki ta si e prome aña lo ta mehor pa hinca e prima mas bien den un fondo di spaar, y despues pone den e fondo di pension, pa asina e fee cu cada compania di seguro ta cobra, pa administra e fondo, no bay afecta tanto e trahador.


text:
Prome festival di musica y paranda di aguinaldo di porta awe diasabra!!
Su portanan ta cla pa habri pa Aruba disfruta di dje!!!!
ORANJESTAD (AAN) Awe Diasabra 30 November 2013 den Piedra Plat Entertainment Center lo bay tin pa prome biaha un festival di aguinaldo di porta. 5or di atardi ta cuminsa e festival di cuminda di Pasco cu diferente tent cu ta bende cuminda, cos dushi y artesania di Pasco.
Y pa 7or di anochi e festival di canto mes lo cuminsa. Entrada ta completamente gratis!!!!
Lo bay tin tres categoria pa cu e anochi aki esta: Infantil, Hubenil y
Adulto.
E agrupacionnan pa e anochi aki ta:
- Tipico Los Hermanos cu dos participante categoria adulto. Jelisse Boekhoudt ( Aguinaldo di porta)y Angelo Koolman ( aguinaldo di porta.
- Paranda di Aguinaldo. cu dos participante hubenil. Milanchely Richardson (Aguinaldo di porta y propio composicion titula Un dushi Aguinaldo compositor: Jhon Freddy Montoya, Franksjen Voz ( Aguinaldo di porta y propio composicion titula Dilanti dibo Porta/ compositor Jhon Freddy Montoya).
- Streanan di Paz cu 8 participante, categoria infantil: ALysa brete (Aguinaldo di porta y propio composicion titula Bo Presencia/ compositor: Bertha Wolff),Zarel Yarzagaray( Aguinaldo di porta y propio composicion Riba nos burico/compositor; Bertha Wolff), Jaydiene Croes cu prop.comp Pesebre
nos ta bay/ comp: Bertha Wolff.
Categoria hubenil: Sjerrylaika Paesch cu propio composicion: Ban Alab’E/ compositor: Bertha Wolff. Jerwin Hernandez cu propio composicion: Emanuel, Emanuel/ compositor: Bertha Wolff. Jacilaika
Paesch cu propio composicion E Nino Santo/ compositor: Bertha Wolf. Fridelaine Lopez cu prop.comp E Nino a yega/comp:Bertha Wolff.
Categoria adulto: Bertha Wolff cu Aguinaldo di porta y Jelitza Croes cu Aguinaldo di porta y prop comp Nochi di pasco/comp:Bertha Wolff.
- Talentoso cu 6 participante. Categoria infantil; Emilu cu prop comp cu habri bo porta di cas/comp: Elton Trimon y Priscilla Quant cu prop.comp/comp: Vivio Croes. Categoria hubenil:Eshlain Panneflek cu
prop.comp: awe mi ta canta un Aguinaldo/comp: Benito Loefstok. Marykay Tromp cu prop.comp: Un bon pasco/comp: Frenk Kock. Gilienne Wester cu Aguinaldo di porta, Eunice Albertz cu Aguinaldo di porta.
- Tipico TAKLA. 3 participante categoria adulto: Ortencia Kelly cu Aguinaldo di porta, Jason Kelly cu Aguinaldo di porta y prop.comp/comp: Danilo Vrolijk. Categoria hubenil; Emilee Geerman cu prop.comp. En total 21 participante pa e anochi aki y 27 cancion lo wordo resona.
Como grupo invita pa e bunita anochi aki ta Grupo Aruba Uni cu lo bay deleita tur presente cu 3 cancion. Y tambe Michelangelo Koolman y Marelene van der Linde lo bay deleita tur presente cu dos Aguinaldo toca acustico.


text:
Despues di fraude a haci diferente cambio den e proceso di otorga paspoort
Sharin Luydens, directora di CENSO
ORANJESTAD (AAN): Na Censo manera Ministerio Publico a anuncia tin un detencion cu a cay. Tur cos tin di haber cu falsificacion di pasaporte. Den un entrevista cu Sharin Luydens directora di Censo, el a splica cu for di momento cu a descubri iregularidadnan na Censo a bay over na separa e funcionnan of servicionan di cada empleado na Censo. Un extra control riba cada proceso tabata necesario. E ta bisa cu tempo el a worde nombra na April – Mei di 2009, a keda constata dos caso caminda e proceso no a bay door y tabata papia di un fraude di identidad cu paspoort, y cu tin di haber cu casonan prome cu 2009.
Den e mesun periodo ey tabata tin un caso caminda un señora a trata di saca paspoort, uzando potret di otro hende pero cu su identidad y a worde deteni mesora. Tabata basa riba e kehonan aki cu a keda entrega, a cuminsa un investigacion cu a conduci finalmente na detencion di un funcionario di Censo.
For di e momento ey, a dicidi di trece un separacion di funcionnan, caminda e seccion di paspoort a worde dividi den dos parti. E ciudadano ta haci peticion pa un paspoort cerca un funcionario y ora di buske, e ta cay bou di un otro seccion.
Mey-mey di e dos procesonan aki, tin e parti cu ta bay Hulanda cu tur e datonan. A introduci e seccion extra aki hunto cu Gabinete di Gobernador. Ademas a haci un re-shuffle di personal tambe den e diferente seccionnan.
E cambio ariba describi pa mihor control ta nifica cu no solamente lo mester di mas personal, pero e ta bay tuma mas tempo na bali pa atende un ciudadano. Pasobra mester verifica e datonan, ademas cu mester tuma e fingerprints tambe.
Ley di paspoort ta papia di hopi exigencia cu mester cumpli cune, di cual seguridad ta un aspecto masha importante den e proceso di emiti e documento oficial aki. Luydens a splica cu BPR, cu ta cay bou Ministerio di Asuntonan Interno di Hulanda, tur aña ta bin tira un control riba Censo ta cumpli cu e rekisitonan di Ley di Paspoort.
Di 2009 pa 2011 a logra yega na e minimo standard, segun ley ta prescribi. Pa loke ta e cantidad di paspoortnan cu ta worde emiti, e tin su periodonan halto. Por ehempel ora cu un grupo grandi di persona worde naturalisa of den periodo prome cu vakantie di school.
E caso di paspoort ta den man awor di Landsrecherche y Censo mes no por duna comentario riba e asunto aki.


text:
Palomba
Palomba, tambe yamá palomba di kaya of palomba di siudat, ta deriva di palmobanan domestiko ku a originalmente a wordu kria di de palomba di piedra wild, ku den naturalesa ta biba na klifnan kantu di laman anto riba seru. Tur tres sortu ta brui ku otro regularmente. Palombanan ta haña e rantnan di edifisionan ta un bon substituto di klif, anto a adapta pa bida urbano anto ta abundante den siudatnan ront mundu.
Kontenido
Siudatnan famoso pa palomba[editá | edit source]
Hopi suidat ta famoso pa nan poblashonan grandi di palomba, por ehemplo, e Piazza San Marco na Venezia, anto Trafalgar Square na Londres. Pa hopi aña palombanan na Trafalgar Square tabata konsidera un attrakshon turistiko, ku bendenonan di kaya bendiendo pakete di kuminda pa duna na e palombanan. E dunamentu di kuminda na Trafalgar a wordu prohibi ku hopi kontreversio na 2003 dor di london su gobernador Ken Livingstone. Pero toch varios gruponan aktivista manera e grupo Save the Trafalgar Square Pigeons a haňa un buraku den e prohibishon dunando e palombanan kuminda for di un pati chiki di e plenchi ku ta bou di kontrol di un otro suidat. E organisashon a bini na un akuerdo pa duna e palombanan kuminda solamente un biaha pa dia, na 7.30 a.m.


text:
June 12, 2014 / Front Page
Lokal
Pueblo Soberano awó sí tin ku atendé ku e mandatario
Apesar ku koalishon a palabra otro kos
Aruba
Cuerpo Policial Aruba ta adverti LEYNAN Y REGLANAN VIGENTE TA CONTA HASTA ORA DI FUTBOL MUNDIAL Tene cuenta unda ta parkeer y consumo excesivo di alcohol
Proyecto cu un inversion di 120 miyon florin den economia di Aruba CONSTRUCCION DI CONTAINERHAVEN NA BARCADERA TA AVANSANDO CU PASONAN FIRME Un inversion cu ta bay tin beneficionan concreto pa economia di Aruba y pa hopi aña nos dilanti
Bisiñanan entusiasma cu proyecto pa embeyece nan bario
Den e Bembe
Tei produsí un dokumental di Rina Penso... ‘MI TA HASI MI KOS’ Un artista eksepshonal ku meresé mas ku esaki i ta un ehèmpel pa un i tur...
Promoshon PLUS e siman aki...
Djadumingu awor den Klup di Shell
© 2013-15 Extra - Notisia di Korsou


text:
Cumpleaños Diamars 01 April 2014
Awe dia 1 Di April
Ta cumpli 1 anja mas di bida
Ashley Perez eta haya pabien Di parti
su mama tata y Ruman nan y
special mente di su prima
cu stime masha hpi me
maryann y su Tanchi Lucila papa dios bendisiona Bo
ash enjoy ur day <3
Hiep hiep hoerraaa, nos ta canta pa awe 1 april 2014 pa nos tutu prins di cas Dexan Conradus cu ta hasi 3 añito. Hopi sunchi extra di su mami cu ta stime un mundo, brasa grandi di big bro Denlixon y sunchi chikito di su ruman chikito Dixmaris. Bendicion di mama y papa sunchi di su tanchi/madrina Nathy y tata/padrino Jairo, di su primonan stima: Justin, Britney, Jaison, Jairwin, Jairlyn y Chayton. Hunto nos lo sigi canta y gradici Dios tur dia pa su salud y nos ta bai supla e belanan, kibra pinjata y come bolo bai off. Salud cu bolo nos kier, lang zal hij lieven, hiep hiep hiep hoerraa hoerraa…..
Riba 1 di April 2003, nos a hanja un
bendishon hopi grandi, ora nos a ricibi nos
popchi Ashantee Martus. Masha pabien di
parti mami Miriam y tata Alex. Su 2 ruman
nan Giomir y Araphax, welanan Simonie y
Margarita, Opa Richard , tur su primo y
prima nan. NTG- dancers.
Pasa un super
dushi dia awe hunto ku bo famia.
Hopi sunchi.
Awe e ganadora grandi ta cumpli un anja
mas di bida quito ta hnja hpi brasa y sunchi
di su casa Papi,yuinan Iris, Samantha y Boy
di Oma su nieta/o nan maurienne, T Junior,
Mauson Samriq,lane,Samir y Alaine cu nn
tur ta stima oma hopi mes di ruman nan
tambe.Pabien ta bin di parti su nuera Cindy
y nuer nn Mau y Moa di parti suegra Dora y demas famia Palm Morales.
manda pabien pa nos
princesita di trabou
Courtney Wouters di
parti su coleganan
di trabou y famia
Nos ta manda un macuto di sunchi y brasa
pa e mucha dushi aki Princess Aphrica
Ashantee Martus , di parti su amiguitonan
di Dominicus college, NTG dancers. Su
mami y papi, primonan.. Keda semper e
mucha dushi ku bo ta , y semper lo bo logra
tur meta. Corda treat !! Sin lubida SeNd Productionz.
awe nos ta canta
happy birthday
pa korki pabien
hopi anja mas
di bida y salud


text:
SETAR expandiendo TV Everywhere
SETAR ta expande TV Everywhere cu SETAR Guide riba iPhone y Android
SETAR ta contento di anuncia cu e famia di TV Everywhere ta sigui expande. Awe ta lanza e servicio SETAR Guide pa iPhone y Android. E servicio ta similar na TotalGuide xD cu ta obtenibel riba iPad awor.
SETAR Guide ta un aplicacion cu ta laga bo comunica cu bo TV, sea na cas of unda cu bo ta. E aplicacion ta laga bo discubri mas di locual bo ta gusta wak riba TV y conecta sin fin cu bo programanan y actor/actriznan faborito. Bo por haya e programa cu bo kier wak, cambia canal via e aplicacion y programa grabacion riba bo DVR (Digital Video Recorder), tur esaki facilmente via bo iPhone of Android.
Algun di e “features” di SETAR Guide ta:
- TV Listings: lista di programacion completo riba tur canal di Cable pa e siguiente 14 dianan. Bo por filter sea pa faborito, HD, y mucho mas.
- Controla bo TV: programa grabacion den caso cu bo tin un DVR na cas y tambe bo por cambia canal via e aplicacion.
- Busca cualkier show, pelicula, celebridad pa haya informacion mas detaya di nan.
- Personalisa e aplicacion a base di bo gusto, canal, show, pelicula, actor/actriz preferi pa asina por haya tur informacion hopi mas liher.
Pa por graba of cambia canal mester conecta SETAR Guide cu bo box na cas. E box nan cu por conecta na SETAR Guide ta HD box y DVR, di cual DVR so tin e funcion di graba. Si no tin e boxnan aki, por toch haci uzo di e aplicacion pa haya tur informacion di programanan riba Cable. Por bishita www.setar.aw of yama 525-1700 pa mas informacion.


text:
Mama di Joran van der Sloot a registra nomber di su yiu como marca
ORANJESTAD (AAN): Informe di Hulanda ta indica cu tanto ‘Joran’ como tambe ‘Joran van der Sloot’ desde poco tempo a bira nombernan di marca proteha.
Alrededor di 6 luna pasa e mama di Joran a registra nomber di su yiu como marca comercial.
Esey director di pelicula Paul Ruven a descubri, ora cu e tabata trahando riba e pelicula riba Joran, esta ‘Me & Mr. Jones.
“Net prome cu nos kier a bay edita e pelicula, un carta di un abogado di van der Sloot a yega na nos”.
Esaki segun Ruven, kende a bisa cu e carta a indica cu no por bin un pelicula di Joran van der Sloot, pasobra e marca “Joran”, ta propiedad di famia van der Sloot. E director a pidi su propio abogado pa investiga e claim.
E abogado ey a yega na e conclusion cu no tin base pa prohibi e pelicula. E abogado a bisa cu por ta posibel berdad cu e mama a registra e nomber como marca, pero esey ta diferente na algo manera e nomber di Coca-Cola, cu tur caminda ta wordo proteha. Sinembargo cerca un persona esey ta hopi dificil y demasiado caro.
Banda di esaki e abogado a bisa cu door di tur locual Joran a hasi, e ta un figura publico.
E director sinembargo como precaucion a saca algun escena di e pelicula. Dia 22 di September e pelicula ta bay den estreno.


text:
Un total di 989 Kilogram di droga a wordo intercepta den awanan di Caribe
“Ta calcula cu e droga tin un balor di 29 Miyon di Dollar riba caya”
ORANJESTAD (AAN): Diamars ultimo Diario a ricibi informacion relaciona cu un intercepcion gigantesco di droga riba un Tankero (Atlantic VII) den awanan di Caribe. Segun informacion cu Diario a ricibi siman pasa “United States Law enforcement” a intercepta un tankero procedente di St. Vincent y cu tabata carga un total di 989 Kilogram di Cocaina. E interception a bay den colaboracion cu varios departamento cu ta traha hunto pa asina combati traficacion di droga den awanan di caribe.
Durante e intercepcion gigantesco a logra detene 13 persona y 2 persona di rango halto di nacionalidad Venezolano. E otro personanan cu a wordo gara ta di nacionalidad di St. Vincent y Grenada, Sto. Domingo, Cuba, Peru, Panama y Ecuador. Ta calcula cu e droga tin un balor di 29 Miyon di Dollar riba caya.
Tur detenido incluyendo e droga cu a wordo intercepta, a wordo transporta pa un seccion di Coast Guard residencia den area di San Juan, Puerto Rico y despues lo wordo traspasa pa e departamento di ICE pa mas investigacion.
Un biaha mas ta wordo demostra cu e “Join Venture” entre varios departamento ta duna su resultado y mas y mas ta combatiendo e problematica di Traficacion di Droga.


text:
Awe Parlamento ta sigui cu reunion publico riba contractnan di “hedging” di WEB Aruba NV
Chris Dammers
ORANJESTAD (AAN) Miembro di fraccion di AVP den Parlamento, ing. Chris Dammers a amplia riba e topico y a mustra bon cla cu ta dificil pa cambia e contract di hedging cu tin un duracion awor riba un periodo cu nunca a ser uza antes.
E Parlamentario a splica cu e sistema di “Hedging” tin diferente modelo, manera por ehempel: aplicando un minimo y y un maximo Buffer) of un “fix fee”. Den caso di un “fix fee”, el a bisa, na momento cu bari di crudo surpasa e suma acorda, el a duna e ehempel di 90 dollar, WEB ta sigui paga e 90 dollar y e banco of compania di seguro cu ken WEB a hedge ta sigui paga e diferencia pa bari na e compania petrolero of esun di ken a cumpra e crudo.
Di otro banda, ora cu e baha bou di 90 y yega na loke e ta aworaki, 50 dollar, e diferencia di 40 dollar ta bay pa e compania di seguro, pa WEB ta sigi paga e 90 dollar pa bari. “Esaki ta e riesgonan grandi cu bo ta haya ora di “hedge”, segun e Parlamentario a duna di conoce.
Loke a bini dilanti caba den e prome parti di e reunion publico ta cu, un tempo WEB tabata “hedge” caba. A cuminsa cu e practica aki den añanan 2000 bin ariba unda cu tabata “hedge” pa un periodo di 3 luna, pasobra e tabata un sector yen di riesgo, y no pa volumen completo di barinan cu tabata wordo uza diariamente. E volumen actual di WEB ta 3 mil bari pa dia. E temponan ey tabata mas cu 3000 bari pa dia y tabata “hedge” pa solamente 30% di e volumen cu tabatin mester diariamente.
“Aworaki nos tin un situacion unda por a scucha cifranan for di september / october aña pasa, tumando riesgonan hopi mas grandi. Nos a compronde for di e reunion ey cu pais Aruba ta mara na e sistema di “hedge” pa un termino di dos aña y a bay “hedge” tambe volumen hopi mas grandi, rond di 90% di loke Aruba ta uza. E por ta den nos bentaha of desbentaha,” Dammers a comenta.
Cifranan di e ultimo lunanan, cuminsando for di november, por mira cu e “hedging” ta den desbentaha grandi di pais Aruba. Pa WEB mes e no ta haci diferencia pasobra e ta sigui paga e mesun suma pa cual el a “hedge” y e ta cobre bek riba e consumidor.
Aworaki si e suma pa cual a “hedge” ta 85 dollar pa bari, e diferencia ta 35 $ (65 florin). Uzando 3 mil bari pa dia, den un luna e ta bira 90.000 cu ta un suma di 6 miyon florin, no cu WEB ta perde ya cu nan tin’e calcula den su gastonan diario di operacion, pero si e pueblo ta sali perdi di no por disfruta tarifanan di prijs di coriente y awa mucho mas barata, a base di un calculacion di 50 dollar pa bari.
“Pesey mi ta bisa, e ta un riesgo, ya cu den añanan prome e por tabata den bentaha di WEB ora cu tabata “hedge” riba un volumen hopi mas cauteloso y riba un periodo mas cortico.”
Awendia, el a agrega, niun hende por haci un pronostico di con e prijs di crudo lo por ta denter di un, 6 luna, corda un aña. Pa cual no ta responsabel pa “hedge” riba un tarifa pa un periodo di mas cu 3 luna. Ta hustamente pesey e practica semper tabata pa “hedge” pa un periodo cortico y volumen hopi mas abou.
El a recorda cu WEB ta un compania independiente cu ta wordo vigila door di un Hunta di Comisario, cu tin un compania madre cu ta Utilities Aruba ariba nan cu na su turno tambe tin su propio Hunta di Directiva ta controla. Pues tin diferente mecanismo di control, prome cu e yega cerca e Minister concerni.
E reunion a wordo posponi anteriormente door cu a pidi pa un “Feitenonderzoek”.
Den e reunion di awe diahuebs, lo haya e resultado cu ta indica e procedura hiba pa yega na tuma un decision, tambe pakico a yega na e extremo ey, como otro aspectonan of mecanismo cu WEB ta uza pa yega na decisionnan cu ta mara pais Aruba riba acuerdonan asina cu tin su bentaha y desbentaha. “Nos tin hopi pregunta riba con ta bay atende cu e asunto aki y ki les nos a siña di e ehempel aki cu ta den nos desbentaha.”
El a enfatisa tambe cu contracto di “hedging” ta algo cu no por wordo kibra sin mas. Kibrando un contract asina lo por costo WEB alrededor di 100 miljon florin di cual WEB no tin. Companianan ta haci practicanan asina, apesar di e riesgo, pa por hiba un operacion stabiel toch pa cierto periodo semper mester haci esaki aplicando un maneho di un bon “risk managent”. “
E lo ta un reunion duro,” el a enfatisa.


text:
Minister President Mike Eman contento cu acuerdo pa crea oportunidad na Aruba pa yiunan di tera cu ta studia medicina den region Latino Americano
ORANJESTAD(AAN): Diaranson anochi tabatin un encuentro cu un grupo grandi di representantenan di organizacionnan cu ta traha riba tereno di medicina na Aruba.
Meta di e reunion aki tabata pa discuti y yega na firma un protocol pa ofrece yiunan di tera cu ta studiando medicina den region un oportunidad pa traha aki na Aruba.
Prome Minister Eman a bisa di ta contento cu na final di e reunion a yega na un acuerdo, pasobra ta importante pa crea oportunidad pa nos yiunan di tera worde incorpora den e mundo medico na Aruba.
Presente na e reunion aki tabata dr. van Veen di dokternan di cas HAVA, dr. Lampe di specialistanan cu ta vrijgevestigd VMSA, dr. Schwengle kende ta representa e specialistanan den servicio di hospital AVSD, dr. Rajnherc, director di IMSAN, dr. Falconi director di SZA, Minister Visser, Minister Eman, dr. Rafael-Croes, dr. Alders, dr. Lesire y dr. Berkley.
Un protocol a keda firma na final di e reunion. Teniendo na cuenta cu dokternan cu no a studia den Reino no automaticamente ta autorisa pa traha na Aruba y cu gobierno di Aruba ta haya cu ta su tarea pa pone un fin na e situacion indesea aki, a yega na un acuerdo pa busca un solucion. Tambe pasobra cu pa un bon continuidad di cuido pa e pashent, pa tin igualdad y bon calidad di cuido, ta importante pa traha hunto den forma uniforme. E uniformidad aki ta poni den ley pa medio di criterionan competente cu ta conta pa dunadonan di cuido, entre nan docternan.
Gobierno di Aruba hunto cu e representantenan di organizacionnan ariba menciona, ta bay haci nan esfuerso pa yuda y guia yiunan di tera y esnan igual na esaki cu no a haci nan estudio di medicina den Reino. Esaki ta sosode den diferente trayecto cu e meta cu nan por cumpli cu e criterionan competente. Pa esaki gobierno ta pone placa disponibel pa e gastonan envolvi. Minister di Salud Visser y Minister di Asuntonan General ta keda encarga den desaroya e diferente trayectonan cu mester worde ehecuta den 2013.


text:
Un otro adelanto pa yega na e meta di maneho, expansion y renovacion di diferente museo na Aruba
A firma e akte di Fundacion Museo Arubano
ORANJESTAD (AAN): Den cuadro di e maneho nobo pa loke ta museonan na Aruba, Minister Oduber tabata presente na e firmamento di akte pa board nobo diaranson merdia.
Despues cu Minister Odubee a papia cu e board di Fundacion Museo cu ta maneha Fort Zoutman y a splicanan e vision pa e maneho nobo, unda a dicidi di no bay inventa un wiel nobo y a escohe pa usa un instrumento cu tabata existi caba.
Tambe a conbersa cu Archeologisch Museum, cu te na e momentonan aki ta un departamento di Gobierno, y a splicaban cu e intencion ta cu nan tambe mester bay drenta bou di e ‘overkoepelend orgaan’ aki cu ta e 2 museonan existente y tin e 3 nobo nan na caminda cu ta Water Toren, Community Museum y muy pronto Carnaval Museum, e mandatario ta splica.
Ta hopi importante pa e museonan aki forma parti di dje y asina crea oportunidadnan nobo di entrada, no solamente pa Gobierno, pero pa e diferente institunonan cu a compromete nan mes na e maneho, expansion y renovacion di e diferente museonan.
‘ Awe a haci esaki posibel den forma di un paso importante pa yega na e plan. Dialuna lo haya e entrega oficial di e rapport di AIB riba e proyecto di haci di San Nicolas e di 2 capital turistico cu enfoke riba cultura, historia, monumento y museonan.
Pa Minister Otmar Oduber esaki ta un otro adelanto y e ta felicita tur e miembronan di e Fundacion Museo Arubano cu ta bai tin e encargo dentro di poco di 5 Museo y ta deseanan tur conocemento y pasenshi posibel pa nan por haci un bon trabou mirando cu esaki ta bira un aspecto hopi importante pa nos turismo y nos hendenan local.


text:
Un proyecto bunita y moderno pa pueblo sirbi necesidadnan di Paradera y bicindario
Groundbreaking di MFA Paradera ta un realidad
ORANJESTAD (AAN): Aki 12 luna, si tur cos cana riba schedule, Gabinete Mike Eman II hunto cu e pueblo di Paradera lo inaugura e edificio multifuncional (MFA Paradera) cu su construccion a inicia dialuna, 19 di januari ultimo. Joel Croes, ta e arkitecto cu ta trahando estrechamente cu partidonan envolvi pa mira cu e deseo di pueblo ta wordo cumpli den e proyecto aki di Gobierno.
Despues di un periodo di preparacion intensivo, dialuna tabatin e ceremonia di groundbreaking di MFA-Paradera y tur hende ta ansioso pa mira e edificio moderno aki lanta for di nada mey-mey di e barancanan di Paradera.
Inicialmente a haci un estudio di cada bario, esta cuanto usuario nan lo por spera cu ta bay haci uzo di e edificio y basa riba esaki ta bay calcula cuanto meter cuadra mester na espacio. Pero tambe a bishita e Bestuurskantoor Paradera mainta y a constata cu prome cu e luga habri, ya caba tin hopi hende para pafo den solo. “Esaki a duna nos un idea caba den ki direccion nos tin cu bay pa proteccion di solo,” e arkitecto a señala. Pero tambe a entrevista esnan cu ta traha den e Oficina Auxiliar Paradera y a haya mas idea di loke ta e necesidadnan na momento di brinda servicio na e publico. Tambe a reuni den forma regular cu e ekipo di MFA pa hunto traha riba e parti preliminar di e proyecto aki prome cu a yega na e diseño.
Importante den e diseño tabata cu e mester tin un proteccion di solo y yobida pa esnan cu ta para pafo y cu ora cu e clientenan drenta, no ta topa cu un plafond di tres meter halto. Asina cu e persona drenta por reconoce cada area cu tin eyden. Mayoria di espacio ta conecta cu otro den forma natural. E espacio pa parkeer ta keda patras mientras cu e parti dilanti a dedica na naturalesa. Croes no ta mira dificultad den ehecucion di proyecto, cu excepcion na inicio unda cu mester move algun baranca riba e tereno, aunke mayoria ta keda na nan luga y ta wordo incorpora como parti di e landscaping. “Esaki ta un reto cu sigur cu nos a tene cuenta cune,” el a enfatisa.
Den diseño ta uza tecnologia nobo. Ta uza un lift moderno y sofistica cu ta uza menos coriente, lo uza otro tipo di fachada di glas, teniendo cuenta cu e solo, lo no wordo hinca den kozijn. Pero, segun e arkitecto, ta miho pa warda y mira resultado di e diseño cu sigur ta diferente di loke ta uza na Aruba awor. E trabou di construccion a wordo gana door di e compania BIC NV, cu ta bon conoci den mundo di construccion.
Despues di groundbreaking dialuna David Britten, di Thiel Materials cu ta parti di Thiel Corporation mescos cu BIC NV, a splica cu nan lo bay brinda e miho trabou manera semper a haci. “Ta trata di un bunita proyecto cu nos lo cuminsa riba diaranson,” Britten a splica. E diseño nobo y moderno sigur no ta un problema pa BIC NV, mirando e experiencia grandi nan tin y lo bay “vlot”, finalisando riba e fecha poni den e contracto. Pa e proyecto aki, a haya 240 dia di trabou pa finalisa e construccion. Pa e edificio mes nan no ta mira hopi reto, solamente e barancanan cu mester wordo movi y protega e matanan pa nan keda forma parti di e “landscaping”.


text:
Mi tin un muhe ku stima mi
pero e ke venena mi
mi'n ta kome na kas nunka mas
ma kai den un situashon hopi tristu
na kas mi'n por kome mi'n por bebe te pa respu
mi tin muhe mi no ta knofie
paso mi koi kome e di su mama a mande
ta kami ku sa
wel e koi mi'n ta kome
mi'n ta kome nada nada ku e muhe bin duna mi
mi sa bon bon ku e nuhe ke venena mi
Mi tin un muhe ku stima mi
pero e ke venena mi
mi'n ta kome na kas nunka mas
ma lante marduga e muhe ta kushina
e ta bin hasi lief pero un diabel e ta
mi sa bon bon ku e ta skonde su kachu
dianan ta pasa mi ta tantu na flaku
mi'n ta kome na kas ....... nunka mas
mi'n ta bebe na kas........ nunka mas
e muhe te mane e la bin di alkatras
sali mi ta sali kore bai di patras
Mi tin un muhe ku stima mi
pero e ke venena mi
mi'n ta kome na kas nunka mas
sopi duchi tres kolo mi tin prepara pa bo
drechi pa bo tin dolo
bai wc bai af awor
bin bin kome
bin bin bebe
ta special e ta wel ta kiko bo ta kere
aros brua ku karni ku sa
sate ku batata djis un tiki machika
sit ta strong bo ta para manera heru
e kuminda ta bin jen jen di venenoe
Mi tin un muhe ku stima mi
pero e ke venena mi
mi'n ta kome na kas nunka mas
riba kiko e muchanan ki ta
nan ta prepara jen sorti di ki kuminda pa na por kushina
sopi lage bai sopi keda na kas
sopi bira blind pa otro muhenan su stras
bai serka juana e tin un kla prepara sopi di K


text:
October 1, 2012 / Lokal
SCHOTTE/ JAMALOODIN/ MONK I WILSOE A BANDONA FORTI
...segun visepresidente Konseho Supremo Elektoral:
...Premier mr. Stanley Betrian: No tin konfushon pasó é outoridat (gobernador) di pais a tuma desishon...
...Eks promé minister Schotte: Huramentashon ta otro kòmplòt...
Abogado Chester Peterson: E DI 10 MINISTER NO POR RETIRA E 9 MINISTERNAN DI GABINETE Areglo di Estado ta duna espasio pa 9 minister i no 10
Enkuentro di ministernan ku servisionan uniformá:
Dean Rozier:
Segun Gerrit Schotte for di Fòrti ayera....
...segun direktor Chata, sra. Lizanne Dindial... CHATA MESTER A KALMA PREGUNTANAN RIBA INFORMASHON GOLPI ESTADO ...invitadonan konferensha anual di krusero a kuminsá yega...
...Keith Carlo, defensor derecho mucha ta kondená: MAMA KU YU DEN WIG I RIBA SKOUDER DEN MANIFESTASHON ...djasabra anochi den Fòrti...
Anthony Eustatius:
...Un evento super tremendo...
© 2013-15 Extra - Notisia di Korsou


text:
October 29, 2014 / Lokal
...Motosiklista su kondishon ta grave...
...Informashon riba posibel bankrut a kousa prekupashon...
Pa inkumplimentu k’e regla di kaha di registro seyá
Huki Sindikal
MAN TABATA BAI DI AKUERDO KU LEI REPARASHON SEGURO BASIKO
...Durante ehersementu di kòntròl di frontera ku ta... ‘GRENSBEWAKERS’ TA EHERSE AKTIVIDAT KU NO TIN UN FUNDAMENTU HURIDIKO ..segun “Raad voor de rechtshandhaving”...
...di akuerdo ku presidente partido MAN, Gasan Dannawi... MAN A KUMINSA TRAHA RIBA TIM DI KAMPAÑA ...nan ke trese konfiansa bèk...
Abogadonan Sulvaran c.s. ta pidi komunidat pa tuma bon nota:
E víktimanan tabatin 13 i 14 aña
...segun “Raad voor de rechtshandhaving”...
...Christopher Middelhof...
© 2013-15 Extra - Notisia di Korsou


text:
Gerente General nobo di Digicel Aruba
Bob Sprengers apunta como Gerente General di Digicel Aruba
ORANJESTAD, Aruba – Augustus 25, 2014: Despues di a traha casi tres aña pa Digicel Aruba como gerente general, Remko van der Veldt a wordo ofreci y a acepta e reto nobo pa bira e director comercial pa e mercado di Caribe Hulandes den e compania multinacional di telecomunicacion aki. Bob Sprengers a tuma over e posicion di Gerente General di Digicel Aruba for di dia 1 di augustus 2014.
Bob Sprengers ta uni na e famia di Digicel treciendo hopi experiencia den “Senior Management” den e area di gerencia general, benta & mercadeo y distribucion. El a traha pa Heineken N.V. na Hulanda, Jamaica y den e region Caricom. El a laga su funcion como director di e region Caricom na Heineken pa uni na Digicel. Sprengers tin un “Master’s degree” den International Business di Universidad di Maastricht.
“Traha pa Digicel despues di tabata activo den e branch di cerbes pa 10 aña ta hopi excitante. Semper mi tabata inspira pa e industria di telecomunicacion como un industria cu ta move hopi lihe y p’esey mi tin hopi gana di sigui construi riba e trabao asombroso aki. E forsa y alcance di e nomber y e red di Digicel y e personal hopi talentoso ta haci esaki un compania cu mi ta orguyoso di ta parti di dje, yudando pa hib’e dilanti. Mi kier tuma e oportunidad aki pa felicita Remko van der Veldt pa cu su funcion nobo y mi ta hopi contento cu e ta keda biba na Aruba.”
Cu mas di ocho aña di experiencia den e compania y trahando den diferente division y operacion di Digicel, Remko van der Veldt ta wordo considera un berdadero veterano di Digicel. E ta keda basa na Aruba y cu su posicion nobo ta encarga cu tur punto di contacto cu cliente di Digicel, incluyendo benta, servicio y “webportals”, benta na consumidor, mercadeo, desaroyo di producto y “pricing” den Caribe Hulandes.
“Despues di casi tres aña como gerente general na Aruba, mi ta gradici pa e apoyo cu mi a ricibi di mi team na Aruba y e oportunidadnan cu nos tabatin y ainda tin pa engrandece nos negoshi na Aruba. Cu Bob uniendo su mes na e ekipo di Digicel, mi tin tur confiansa cu e negoshi lo sigui tuma e oportunidadnan su dilanti, cu hopi actividad nobo y excitante, promocionnan y eventonan pa ofrece balor na nos clientenan extraordinario. Mi ta hopi entusiasma cu mi rol nobo regional y excita cu Aruba lo keda mi cas,” Remko van der Veldt a termina bisando.
Digicel Group Limited ta un compania lider global den comunicacion cu operacionnan den 31 mercado den Caribe, Centro America y Asia Pacifico. Despues di 12 aña di operacion, su total di inversion ta mas di US$ 4.5 biyon mundialmente. E compania ta conoci pa provee e miho balor, miho servicio y e miho red.
--> September 4th 2014 - Bob Sprengers
Bob Sprengers apunta como Gerente General di Digicel Aruba
ORANJESTAD, Aruba – Augustus 25, 2014: Despues di a traha casi tres aña pa Digicel Aruba como gerente general, Remko van der Veldt a wordo ofreci y a acepta e reto nobo pa bira e director comercial pa e mercado di Caribe Hulandes den e compania multinacional di telecomunicacion aki. Bob Sprengers a tuma over e posicion di Gerente General di Digicel Aruba for di dia 1 di augustus 2014.
Bob Sprengers ta uni na e famia di Digicel treciendo hopi experiencia den “Senior Management” den e area di gerencia general, benta & mercadeo y distribucion. El a traha pa Heineken N.V. na Hulanda, Jamaica y den e region Caricom. El a laga su funcion como director di e region Caricom na Heineken pa uni na Digicel. Sprengers tin un “Master’s degree” den International Business di Universidad di Maastricht.
“Traha pa Digicel despues di tabata activo den e branch di cerbes pa 10 aña ta hopi excitante. Semper mi tabata inspira pa e industria di telecomunicacion como un industria cu ta move hopi lihe y p’esey mi tin hopi gana di sigui construi riba e trabao asombroso aki. E forsa y alcance di e nomber y e red di Digicel y e personal hopi talentoso ta haci esaki un compania cu mi ta orguyoso di ta parti di dje, yudando pa hib’e dilanti. Mi kier tuma e oportunidad aki pa felicita Remko van der Veldt pa cu su funcion nobo y mi ta hopi contento cu e ta keda biba na Aruba.”
Cu mas di ocho aña di experiencia den e compania y trahando den diferente division y operacion di Digicel, Remko van der Veldt ta wordo considera un berdadero veterano di Digicel. E ta keda basa na Aruba y cu su posicion nobo ta encarga cu tur punto di contacto cu cliente di Digicel, incluyendo benta, servicio y “webportals”, benta na consumidor, mercadeo, desaroyo di producto y “pricing” den Caribe Hulandes.
“Despues di casi tres aña como gerente general na Aruba, mi ta gradici pa e apoyo cu mi a ricibi di mi team na Aruba y e oportunidadnan cu nos tabatin y ainda tin pa engrandece nos negoshi na Aruba. Cu Bob uniendo su mes na e ekipo di Digicel, mi tin tur confiansa cu e negoshi lo sigui tuma e oportunidadnan su dilanti, cu hopi actividad nobo y excitante, promocionnan y eventonan pa ofrece balor na nos clientenan extraordinario. Mi ta hopi entusiasma cu mi rol nobo regional y excita cu Aruba lo keda mi cas,” Remko van der Veldt a termina bisando.
Digicel Group Limited ta un compania lider global den comunicacion cu operacionnan den 31 mercado den Caribe, Centro America y Asia Pacifico. Despues di 12 aña di operacion, su total di inversion ta mas di US$ 4.5 biyon mundialmente. E compania ta conoci pa provee e miho balor, miho servicio y e miho red.


text:
Breadcrumb - Where am I?
- News
Post Aruba N.V. a brinda training na empleado
Durante e ultimo simannan un grupo di empleado di Post Aruba N.V. a
ricibi e curso "Moving Up" cual a wordo duna pa Sr. Mario Vieira di "Service
Quality Institute".
E industria postal ta pasando door di hopi cambionan ultimamente
y pa e motibo aki tin e necesidad pa bin cu ideanan nobo y creativo pa por
mehora e servicio y introduci servicionan nobo segun e demanda actual y di futuro. Pa por logra esaki mester tuma accion
y educa e empleadonan pa como un team por logra e metanan cu Post Aruba N.V.
tin su dilanti.
Den e curso "Moving Up" e empleadonan a haya
instrumentonan y tips con pa crea meta a base di e
concepto "S.M.A.R.T." y con pa ta mas proactivo y
positivo pa asina por logra e metanan. Tambe a enfoca riba e importancia
pa bai e "extra mile" pa satisface e clientenan.
Hopi cambio mester tuma lugar na Post Aruba N.V. y
esaki sigur ta tuma su tempo. E curso aki ta un di e pasonan pa yega na e cambionan aki,
pues e empleadonan mester tin siguridad y confianza den nan mes pa por aplica
esaki tambe den nan trabou y a la ves motiva otro coleganan pa sigi crece y
yuda trese e cambionan den e compania. Post
Aruba N.V. lo zorg pa tur empleado por beneficia di e bon training aki pa nan
mesun progreso y progreso di Post Aruba N.V. en general.


text:
TOPICO PRINCIPAL | DI BERDAD DIABEL TA EXISTI?
Di Berdad Diabel Ta Existi?
“Tempo mi tabata chikito, mi a kere den Dios, pero no den Diabel. Ora mi haci cos di mala mucha, mi mama tabata bisa mi: ‘Diabel ta bin y bay cu bo!’ Y mi tabata contest’e: ‘Lag’e bin!’”
—ROGELIO, EL SALVADOR.
Abo tambe ta pensa mescos cu Rogelio? Segun bo, cua di e siguiente opinionnan ta mas logico?
Diabel no ta existi; e ta djis un simbolo di maldad.
Diabel ta existi, pero e no tin interes den hende.
Diabel ta un ser spiritual poderoso cu tin hopi influencia riba hende.
Tin miyones di hende cu ta kere den un of mas di e opinionnan aki. Pero ta importa cua di nan ta corecto? Wel, si Satanas e Diabel no ta existi, e ora ey e personanan cu ta kere den dje a ser engaña. Si Satanas ta existi pero no tin interes den hende, e ora ey hopi hende ta preocupa innecesariamente of hasta tin miedo di dje pornada. Pero, si Satanas ta existi y ta trata di manipula nos, e ora ey e ta mas peligroso cu hopi hende ta imagina.
Laga nos wak con e Santo Scritura ta contesta e preguntanan aki: Diabel ta existi di berdad, of e ta djis un simbolo di maldad? Si e ta un persona real, e por haci bo daño? Y si ta asina, con bo por proteha bo mes?


text:
Digicel ta orguyoso di alumnonan di Traimerdia Sonrisa
--> March 9th 2015 - Digicel ta orguyoso di alumnonan di Traimerdia Sonrisa
Digicel ta orguyoso di alumnonan di Traimerdia Sonrisa
Dos aña pasa Digicel a cuminsa un bunita relacion cu e centronan cu ta ofrece guia cu tarea (huiswerkbegeleiding) y actividadnan special na hobennan den diferente edificio di scol rond Aruba den oranan di atardi, cu ta resorta bao di e organisacion “Bureau Traimerdia”. E compañia di telecomunicacion mas grandi den Caribe tabata buscando un proyecto extraordinario pa partner cune y sostene cienporciento e proyecto cu lo beneficia nos hobennan y tin un influencia positivo den nan desaroyo.
A scoge, hunto cu Bureau Traimerdia pa un proyecto di lesamento, cu a wordo realisa hunto cu expertonan riba e tereno aki. E centronan a scoge pa diferente topico y e programa ofreci ta incorpora vocabulario, conocemento general di idioma y hasta proyectonan di obra di man. E proyecto di lesamento a resulta den un exito rotundo y Digicel a sigui cu su partnership cu Bureau Traimerdia cu hopi placer y entusiasmo.
E apertura y clausura di cada tanda di e proyecto na e diferente centronan ta wordo celebra “en grande” y siman pasa esaki no tabata un excepcion na Traimerdia Sonrisa. E tema scogi tabata lama.
Manera a bira ya un tradicion, Elaine Singh y miembronan di e team di Digicel Aruba a bishita e centro pa pasa un momento agradabel cu e hobennan y experencia nan desaroyo, pero tambe a lesa cu nan y yuda nan durante cu nan tabata lesando.
Traimerdia Sonrisa ta un centro di guia pa personanan cu retonan di desaroyo intelectual, social etc y tabata hopi special pa wak tur persona cu ta na e traimerdia participa na e programa di lesamento.
“E grupo di hoben cu ta atende Traimerdia Sonrisa ta uno chikito y nan ta haya hopi atencion di nan leidsternan. Nos tabata hopi emociona pa wak con e desaroyo di habilidadnan di lesamento di e hobennan aki ta bay, Elaine Singh a comenta. “E programa a resulta uno masha exitoso. Den e grupo di hoben tin diferente nivel di habilidad di lesamento y nos a experencia con ta posibel pa yega na desaroyonan positivo riba tur nivel di habilidad pa medio di un escogencia di tema cu ta interesante pa e hobennan y haciendo cambionan efectivo den e programa, concentrando mas riba e parti auditivo,” el a splica.
Tabatin dos hoben cu por lesa miho y e otro hobennan a disfruta di e storianan y informacion cu a wordo presenta y na nan turno a ofrece pinturanan y otro obranan di man inspira riba loke nan a comparti tocante e tema “lama”.
Mescos cu na tur otro centro di Traimerdia pa celebra e clausura di nan tema di lesamento, tabatin un bunita show, cu a inclui canto, baile, lesamento y un actividad di obra di man, pa cual e hobennan di Sonrisa a scoge pintamento cu verf.
E team di Digicel Aruba ta contento y orguyoso di e oportunidad pa ta partner cu centronan Traimerdia y asina ofrece e muchanan di Aruba un programa di lesamento cu nan ta disfruta di dje y cu ta motiva nan pa lesa mas, desaroya nan habilidadnan mas y descubri e mundo dushi di lesamento.
END


text:
Vidio Riba JW.ORG
Nos biblioteka online di vidio ta organisá a base di tema. Download vidio ku ta basá riba Beibel pa mucha, hóben i henter famia òf wak nan online. Tambe tin vidio informativo tokante Testigunan di Yehova i nan aktividatnan.
SERI DI VIDIO
Bira Amigu di Yehova
Kiko Ta Sosodé na un Salòn di Reino?
Bini paden i wak pa bo mes.
Kon un Kurso di Beibel Ta Bai?
Rònt mundu, Testigunan di Yehova ta konosí pa e kursonan di Beibel grátis ku nan ta ofresé hende. Wak kon nan ta hasié.
Kiko Ta un Berdadero Amigu?
Ta fásil pa bo haña amigu ku ke probechá di bo; pero kon bo por haña un berdadero amigu?
Dikon Analisá Loke Beibel Ta Bisa?
Beibel ta duna kontesta pa e preguntanan importante di bida na miónes di hende rònt mundu. Abo ke ta un di nan?
VIDIO I PELÍKULANAN


text:
Accidente fatal prome morto di aña na cruzada banda di PriceSmart, un motociclista di 17 aña
Diadomingo madruga a drenta informe di un accidente pisa y cu hende herida banda di PriceSmart, mesora a dirigi tanto polis como ambulans na e sitio. Na yegada di e patruya nan a pidi presencia di ambulans cu mas urgencia y tambe tur autoridad competente como cu e victima no tabata hala rosea mas. Informacionnan no oficial ta indica cu riba e caminda biniendo direccion pabao e motociclista lo a pasa dal auto y hasta kibra bumper di un auto sigui bin pabao e motociclista pa un motibo of otro si no ta pasobra ela pague of den un di e impactonan e luz di e brommer lo a paga bayendo pabao cu velocidad halto a bay dal riba un auto cu no a mir'e bini ya cu e velocidad y sin luz ela bin dal frontal riba e Honda Fit y a fayece na e sitio mes. Pa 5or y 15 Dr. Samuels a constata morto di e hoben K.W. di 17 aña. Na famianan di e fayecido ta bay nos mas sincero palabranan di condolencia.


text:
Publico durante Congreso Adiccion hopi preocupa cu cifranan halto di consumo bao hubentud
ORANJESTAD (AAN) – Señor Herbert Diaz, durante un entrevista cu Matutino DIARIO, a menciona cu e reaccionnan cu el a ricibi despues di a haci su presentacion tocante e estudio cu Universidad di Aruba a haci, tocante uso di alcohol y droga bao di nos hubentud escolar, tabata di preocupacion grandi.
E personanan cu tabata presente den e sala a bisa cu nan tabata sa cu e cifranan mester ta halto, pero ta prome biaha cu nan ta haya cifranan concreto, basa riba un investigacion.
Tur investigacion ta consisti di preparacion, ehecucion, analisis y rapport y e estudio aki di Universidad tin nan bezig pa un aña y mey caba. Pa recolecta dato a traha riba esaki studiantenan di segundo aña di e opleiding Trabao Social y Desaroyo, y tin studiante cu a yuda tambe den e procesamento di e datonan den computer.
Señor Diaz a menciona cu na Universidad di Aruba no tin un programa ainda pa lesa dato automaticamente, y ta caso pa caso mester a hinca tur e informacion den e computer y esaki a exigi di un grupo di studiante pa realiza e trabao. Na cierto momento a inclui un grupo di studiante di Colegio EPI, cu tambe a yuda, como “vacancy job”, den e procesamento di dato.
E estudio aki di un banda ta cuantitativo pa haya un idea cuanto mucha ta usando e substancianan aki, pero tambe a indaga riba e motibo pa cual nan ta hacie y e circumstancianan bao di cual nan ta ser motiva pa esaki.


text:
Hi folks
Awe mi a brand un kantidat di dvd di "we are family"
Mi mes a traha label pone ariba
E prijs ta 5 florin per stuk
Djadumingu ta Sharine ta bai montaña, anto mi ta lag’é bai ku esnan ku famia nan di montaña ku a bestèl
Mi a apartá di Rudsel ku shon ki tambe
Ainda tin mas famia ku mi no a aserka
Mi por haña number di Lenka atrobe?
Esun di "mi deseo" di Pietje Willems, mi no ta haña ta nesesario pasobra boso nan por wak e riba nos blog di famia riba facebook, ku Quincy a traha.
Awe tardi mi ta bai haña e dvd di photoshoot porfin esey tambe lo mi pone riba Internèt den 1 álbum, ku nos di famia Britt so tin akseso.
Si tin interes, mi tin un par di cd ainda di Pietjie Willems su poesia nan riba cd Esey ta pòrnada pa famia, no tin prijskaartje ariba.
Petra a pidi 1 potrèt di e 3 tanta nan na grandi Esey mi ta purba hasi mayan den dia pa Petra por hañá djadumingu.
Mi a ripara ku e tanta nan ta rabia hopi lihé, nan mecha nan ta hopi kòrtiku.
Ami ku e representante nan di Hulanda a wak un dvd ku Verna a graba dia Popo a hasi 80 aña.
Bunita rekuerdo.
Riba e dvd bo ta wak kuantu 1 hende por bai atras den 1 aña.
Popo su lenga ta skerpi skerpi si.
Dus nos niun no por bisa Popo nada for di sla, pasobra nos tur ta haña
Ok folks, mi ta spera di a informá boso nan Ansioso mi ta warda atardi pa mi haña mi dvd di photoshoot.


text:
March 4, 2013 / Lokal
Minister di hustisia Navarro a duna pèrmit
...Seguro básiko di malesa...
SITEK ALERTA PA KUALKE MISHIMENTU KU KONDISHONNAN TRABOU
MINISTERNAN HODGE I MARTINA A FINALISA BISHITA NA HULANDA
...Ola grandi a dal e nèt el a bai grap tribon ku el a pega na liña...
...segun sifranan ku departamentu di polis a duna...
...Shofùr ta baha kore bai for di e sitio...
...E komishon por wak bèk riba un bon trabou hasí...
Segun investigashon di Universidat:
Ministerio di Salubridat Públiko Medio Ambiente i Naturalesa a organisá
El a kose su propio paña pa su selebrashon
KORSOU ANFITRION DI KONFERENSHA GRANDI RIBA TERENO SOSIAL
© 2013-15 Extra - Notisia di Korsou


text:
Hopi hende rabia con Arubianonan ta kedando “out” di proyecto
Gobierno di AVP style di tutu!
ORANJESTAD (AAN): E discusion a cuminza Diaranzon inesperadamente na Aruba! Esey despues cu a bin haya sa, cu di e cantidad di Electricista cu ta buscando na e proyecto di Ritz-Carlton, ta solamente un par di Arubiano a haya empleo. Anto tin hopi electricista na Aruba sin trabao aworaki. Loke ta mas asombroso, ta e hecho cu ora cu Mike Eman a splica pueblo cu nan ta duna OK pa e construccion di Ritz-Carlton sigui, esey a worde haci bao e condicion cu ta duna prioridad pa cualkier cupo di trabao disponible, worde duna na Arubiano.
Pero kico ta pasando? Mike Eman no sa kico ta pasando mas riba Aruba?
Awor a sali na cla, cu di tur e electricistanan cu a worde busca, ta solamente tres Arubiano so a worde tuma mey-mey di e resto cu ta stranhero so!
Awor, ta ken den Gobierno di AVP a duna autorizacion pa e stranheronan bin traha?
Ta tristo pa mira cu keto bay tin hopi arubiano electricista sin trabao! Nan ta aplica, pero tog no ta haya empleo. Pero si ta habri caminda pa stranhero.
Esaki ta nada alentador pa studiantenan Arubiano, kendenan a haci esfuerzo pa studia electricista, y awor un Hotel nobo, ta prefera di “kibra” e convenio cu Mike Eman, y tras di su lomba core busca un grupo di stranhero pa nan bin traha. Asina nan ta trapa completamente riba nos Arubianonan.
Si bo no ta duna amor na studiantenan, ningun lo bay dilanti! Unda Mike ta? Unda e deal cu Ritz Carlton a keda
Of kizas, pa Mike Eman… e hecho cu solamente 3 Arubiano a haya e empleo, ta “satisfaccion completo”?


text:
TV drama series nobo ta buscando actor
ORANJESTAD (AAN): Pa e TV drama series nobo y inovativo, “Upside Down”, Da Vinci Academy ta buscando ACTOR femenino y masculino entre 30 y 65 aña di edad. Esnan interesa por manda un e-mail na casting@davinci-aruba.com y inclui nomber completo, edad, number di telefon y un potret. E ultimo dia pa reacciona ta diamars 30 di april.
Upside Down ta bai marca historia como e prome TV drama series produci na Aruba. E ta un serie cu lo sigui e bida ficticio di 6 hoben, dirigi pa Hyro Oduber. E cast ta consisti di studiantenan di Da Vinci Academy: e Young Actors Club.
Na januari nan a cuminsa cu un training pa asina ta bon prepara pa e produccion. Aki dos siman e prome filmacionnan lo bai tuma lugar. Esaki ta pa e prome parti, e “pilot”.
Na luna di augustus lo continua cu e filmacion di e otro partinan. E productor ehecutivo di e series ta Armand Simon y e crew ta bao guia di Omar Brown.
Da Vinci Academy a lansa un facebook page pa Upside Down pa asina pueblo por keda na altura di e ultimo desaroyonan y noticia tocante e series:https://www.facebook.com/pages/Upside-Down/161247004030784


text:
Marlon ta indica na Evelyn cu e mesa ta na Primavera
ORANJESTAD (AAN): Marlon Sneek, Parlamentario pa AVP, ta opina cu e lider di MEP, Evelyn, mester bay den e bario di Primavera y wak con gobierno ta inverti den pueblo y no famia.
Ayera mi tabata di bishita den a bario di Primavera y mi por a tuma nota di e trabao nan cu ta tumando lugar, den primavera despues cu aña pasa durante di tratamento di e “wegen en infrastructuur fonds” a trece na atencion di minister Benny Sevinger e problematica, cu e camindanan den Primavera, nos por a tuma nota cu e prome face di e trabaonan a cuminsa y cu esaki ta kedando hopi bunita, nos por mira cu manera cu a worde bisa, pa nos prome minister sr Mike Eman esta cu lo haci e barionan aki na Aruba barionan di 5 strea.
Nos por a tuma nota cu esaki no a keda na promesa, pero cu poco poco pero sigur, ta hayando contenido, Juan Morto, poschikito complex ta djis algun di e ehempel di e compromiso cu gabinete Mike Eman #1 tin cu e barionan di Aruba, nos sa cu ainda falta, pesey e decision ta den man di e pueblo, pa garantiza cu e cambionan aki ta sigui den e 4 aña nan nos dilanti, awe un biaha mas gabinete Mike Eman #1 ta demostra cu su curason, ta cu e pueblo y no cu amigo y famianan manera cu tabata e caso pa 8 aña largo bo di gobernacion di “Mal Ehempel pa Pueblo” (M.E.P).